
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1438 

” 13 Ιουλίου 1999 


ΑΠΟΦΑΣΕΙ Σ 

Αριθ. 65070 

Δημιουργία Συστήματος Διαχείρισης, Παρακολούθησης, 
Αξιολόγησης και Ελέγχου των δράσεων που συγχρη- 
ματοδοτούνται από το Ευρωπαϊκό Κοινωνικό Ταμείο 
(ΕΚΤ) στα πλαίσια των μέτρων 5.1, 5.2, 5.3,5 5 και 5.6 
του Υποπρογράμματος 5 «Ανθρώπινοι Πόροι» του επι¬ 
χειρησιακού Προγράμματος «Τηλεπικοινωνίες». 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98/Α') «Εθνικό Ινστιτούτο Εργασίας και άλλες διατάξεις». 

2 Τις διατάξεις του άρθρου 17 & Ιβτου Ν. 2458/97 {ΦΕΚ 
15/Α714.2.97) «Ρύθμιση θεμάτων εποπτευόμενων οργανι¬ 
σμών του Υπ. Εργασίας και άλλες διατάξεις». 

3. Τις διατάξεις του Κανονισμού (ΕΟΚ) αριθ. 2081/93, 
2082/93,2084/93,2052/88.2988/95,2185/96 που διέπουν 
τα Διαρθρωτικά Ταμεία. 

4. Την Απόφαση της Επιτροπής της Ε.Ε. με αριθ. Ε(94) 
1716 της 13.7.1994 σχετικά με την κατάρτιση του Κ.Π.Σ. 
1994 -1999 «Για την ανάπτυξη και την διαρθρωτική προ¬ 
σαρμογή της Ελλάδος». 

5. Την εγκριτική απόφαση της Επιτροπής της Ε.Ε. Ε(95) 
3154/18.12.95 και την τροποποιητική απόφαση Ε(96) 
3673/16.12.96 σχετικά με την έγκριση και τροποποίηση 
του Επιχειρησιακού Προγράμματος «Τηλεπικοινωνίες». 

6. Την κοινή απόφαση Πρωθυπουργού και Υπουργού 
Εργασίας και Κοινωνικών Ασφαλίσεων με αριθμ. 
80078/4.10.1996 {ΦΕΚ 924/Β796). 

7. Τη με αριθμό 625/11.11.1998 απόφαση του Πρωθυ¬ 
πουργού και του Υπουργού Μεταφορών & Επικοινωνιών 
περί ανάθεσης αρμοδιοτήτων του Υπουργού Μεταφορών 
& Επικοινωνιών στον Υφυπουργό Μεταφορών & Επικοι¬ 
νωνιών (ΦΕΚ 1179/ΕΓ/1998). 

8. Την απόφαση του Υπουργού Εργασίας & Κοινωνικών 
Ασφαλίσεων 80156/7.7.1994 (ΦΕΚ 528/Β77.7 94). 

9. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του 2081/92 (ΦΕΚ 154/Α"), 
όπως αντικαταστάθηκε από το άρθρο 1 παρ. 2 του Ν. 
2469/97 (ΦΕΚ 38/Α ). 

10. Τις διατάξεις του άρθρου 18 παρ. 3 και 4 του 


Ν.2224/94 (ΦΕΚ 112/Α ) «Ρύθμιση θεμάτων εργασίας, 
συνδικαλιστικών δικαιωμάτων, κ.λπ.». 

11. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

12. Τις διατάξεις του Ν. 2446/1994 (ΦΕΚ Α'/172/ 
20.10.94) περί «Οργάνωσης και λειτουργίας του τομέα τη¬ 
λεπικοινωνιών». 

13. Το Π.Δ. 149/92 (ΦΕΚ Α/72/8.5.1992) «Οργανισμοί 
του Υπουργείου Μεταφορών και Επικοινωνιών». 

14. Τις διατάξεις του Κανονισμού Ε.Ε. 2064/97 του Συμ¬ 
βουλίου 15.10.97. 

15. Την Απόφαση Υπουργού Εργασίας & Κοινωνικών 
Ασφαλίσεων αριθ. 111232/12.12.97 σχεπκά με τα «Κριτή¬ 
ρια Πιστοποίησης Δομών Συνεχιζόμενης Επαγγελματικής 
Κατάρτισης». 

16. Την υπ αριθμ.106543/16.4.98 Απόφαση Υπουργού 
Εργασίας και Κοινωνικών Ασφαλίσεων που ορίζει το «Σύ¬ 
στημα Διαχείρισης του Ενιαίου Μητρώου Αξιολογητών 
(Ε Μ.Α.) του Υπουργείου Εργασίας και Κοινωνικών Ασφα¬ 
λίσεων». 

17. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

18. Την ισχύουσα Φορολογική Νομοθεσία και ιδιαίτερα 
τις διατάξεις που αφορούν το νομότυπο των φορολογι¬ 
κών στοιχείων και παραστατικών. 

19. Την υπ' αριθμ. 2007892/461/1998 Κοινή Απόφαση 
περί ανακτήσεως αχρεωατήτως ή παρανόμως καταβλη- 
θέντων ποσών από Εθνικούς πόρους ή πόρους της Ευ¬ 
ρωπαϊκής Ένωσης στα πλαίσια υλοποίησης κοινοτικών 
πολιτικών». 

20. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης, ελέγχου των χρη¬ 
ματοδοτούμενων από ΕΚΤ ενεργειών επαγγελματικής κα¬ 
τάρτισης στον χώρο των τηλεπικοινωνιών, λαμβάνοντας 
υπόψη τις συγκεκριμένες ιδιαιτερότητες που αυτός εμ¬ 
φανίζει, αφενός λόγω της παγκοσμιοποίησης της σχετι¬ 
κής αγοράς και της διαμόρφωσης έντονου ανταγωνιστι¬ 
κού πεδίου διεθνώς, αφετέρου δε. λόγω της ταχύτατης 
εξέλιξης της τεχνολογίας και των εξειδικευμένων απαιτή¬ 
σεων σε παροχή τηλεπικοινωνιακών υπηρεσιών. 

21. Τις αποφάσεις που ελήφθησαν στα πλαίσια των Τε¬ 
χνικών Συσκέψεων μεταξύ των μελών της Επιτροπής Πα¬ 
ρακολούθησης και των Φορέων Υλοποίησης των Δράσε¬ 
ων του Προγράμματος, 

22. Τις αποφάσεις της 1ης και της 2ης Επ.Παρακολού¬ 
θησης (Ε.Π.) του Ε.Π. «Τηλεπικοινωνίες», 

23. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων, 

24. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού, αποφασίζουμε: 

ΑΡΘΡΟ 1 

ΠΕΡΙΓΡΑΦΗ ΔΡΑΣΕΩΝ 

1. Ο Οργανισμός Τηλεπικοινωνιών Ελλάδος είναι ο 
υπεύθυνος φορέας για τη διαχείριση και την υλοποίηση 
των Δράσεων που περιλαμβάνονται στο Επιχειρησιακό 
Πρόγραμμα «Τηλεπικοινωνίες», Υποπρόγραμμα 5 «Αν¬ 
θρώπινοι Πόροι», Μέτρα 5.1,5.2,5.3,5.5,5.6, εφαρμόζο¬ 
ντας το θεσμικό πλαίσιο που καθορίζεται απάτην παρού¬ 
σα κοινή Υπουργική απόφαση. 

Ειδικότερα, το Υποπρόγραμμα «Ανθρώπινοι Πόροι» πε¬ 
ριλαμβάνει τις ακόλουθες δράσεις: 

I. Εκπαίδευση προσωπικού ΟΤΕ, σε θέματα σχετικά με 
την καθολική υπηρεσία και τις νέες τεχνολογίες. 

II. Εκπαίδευση του Προσωπικού του ΟΤΕ σε σχέση με 
τις νέες δομές του οργανωτικού εκσυγχρονισμού. 

III. Εκπαίδευση του προσωπικού του ΟΤΕ στον τομέα 
του εμπορικού αναπροσανατολισμού. 

IV. Επανειδίκευση και βασική επαγγελματική κατάρτιση 
ανθρώπινου δυναμικού. 

V. Υποστήριξη της εκπαιδευτικής λειτουργίας. 

ΑΡΘΡΟ 2 

ΕΠΙΛΕΞΙΜΕΣ ΕΝΕΡΓΕΙΕΣ ΚΑΤΑΡΤΙΣΗΣ 

1. Στα πλαίσια των μέτρων 5.1,5,2,5.3,5,5, και 5,6, του 
Υποπρογράμματος 5 του Ε.Π. «Τηλεπικοινωνίες» επιλέξι¬ 
μες ενέργειες για χρηματοδότηση από το ΕΚΤ είναι οι 
ακόλουθες: 

• Εκπαίδευση προσωπικού του ΟΤΕ στην καθολική 
υπηρεσία στο σύνολο της Ελληνικής επικράτειας εξαι- 
ρουμένων των περιφερειών Αττικής, Κεντρικής Μακεδο¬ 
νίας, Νοτίου Αιγαίου και Κρήτης. 

• Εκπαίδευση προσωπικού σπς νέες τεχνολογίες. 

• Εκπαίδευση στις νέες οργανωτικές δομές του οργα¬ 
νισμού. 

• Εκπαίδευση για την εξυπηρέτηση του εμπορικού ανα- 
προσανατολισμού του οργανισμού. 

• Βασική κατάρτιση και επανειδίκευση των υπαλλήλων 
του οργανισμού σε θεματικά αντικείμενα που σχετίζονται 
με το υπόλοιπο επιχειρησιακό πρόγραμμα Τηλεπικοινω¬ 
νίες που υλοποιείται από τον ΟΤΕ στα πλαίσιατου Β’ ΚΠΣ, 

• Ενέργειες υποστήριξης της εκπαιδευτικής λειτουρ¬ 
γίας του οργανισμού. 

ΑΡΘΡΟ 3 

ΦΟΡΕΙΣ ΥΛΟΠΟΙΗΣΗΣ 

Φορείς υλοποίησης δικαιούχοι. 

1. Υπεύθυνος φορέας Υλοποίησης των σχετικών ενερ¬ 
γειών εκπαίδευσης και συνεχιζόμενης κατάρτισης που πε¬ 
ριλαμβάνονται στο Ε.Π. Τηλεπικοινωνίες και συγκεκριμέ¬ 
να στα μέτρα 5.1,5.2,5.3,5.5,5.6, του υποπρογράμματος 
5 «Ανθρώπινοι Πόροι» είναι ο ΟΤΕ για το προσωπικό του. 


Κατ’ εξαίρεση: 

1.1 Ανάγκες κατάρτισης του προσωπικού του ΟΤΕ σε 
θέματα χρήσης εξοπλισμού-συστημάτων που θα προμη¬ 
θευτεί ο ΟΤΕ μέσω του Ε.Π. «Τηλεπικοινωνίες» καλύπτο¬ 
νται από τους αναδόχους προμηθευτές, εφόσον τούτο 
αποτελεί σχετικό όρο της οικείας σύμβασης. 

1.2 Οι ενέργειες κατάρτισης που δεν μπορούν να υλο¬ 
ποιηθούν από τον ΟΤΕ και αφορούν στην κάλυψη συγκε¬ 
κριμένων εκπαιδευτικών αναγκών του προσωπικού του 
ΟΤΕ, παρέχεται η δυνατότητα να υλοποιηθούν από πι¬ 
στοποιημένα, σύμφωνα με την 111232/12.12.97 Απόφα¬ 
ση του Υπουργού Εργασίας και Κοιν. Ασφαλίσεων «Κρι¬ 
τήρια Πιστοποίησης Δομών Συνεχιζόμενης Επαγγελματι¬ 
κής Κατάρτισης", Κέντρα Επαγγελματικής Κατάρτισης 
(Κ.Ε.Κ.), κατόπιν προκήρυξης αξιολόγησης των προτάσε- 
ών τους και ανάθεσης τους. 

Τα κέντρα Επαγγελματικής Κατάρτισης διακρίνονται 
σε: 

- Τα Εθνικά Θεματικά Κέντρα Επαγγελματικής Κατάρπ- 
σης που έχουν πιστοποιηθεί σύμφωνα με την αριθμ. 
111232/12.12.97 Υπουργική Απόφαση «Σύστημα Πιστο¬ 
ποίησης Κέντρων Άτυπης Συνεχιζόμενης Επαγγελματι¬ 
κής Κατάρτισης» υλοποιούν προγράμματα ΣΕΚ στα θε¬ 
ματικά πεδία που έχουν πιστοποιηθεί, στους Νομούς της 
Διοικητικής Περιφέρειας όπου διαθέτουν πιστοποιημένα 
παραρτήματα και μόνο στους δικούς τους πιστοποιημέ¬ 
νους χώρους κατάρτισης. Επίσης, δύνανται να υλοποιούν 
προγράμματα συνεχιζόμενης επαγγελματικής κατάρτι¬ 
σης τόσο στους λοιπούς Νομούς, όπου δεν διαθέτουν δι¬ 
κές τους πιστοποιημένες δομές, της προαναφερθείσας 
Διοικητικής Περιφέρειας, όσο και στην υπόλοιπη Επικρά¬ 
τεια με την προϋπόθεση ότι αυτά υλοποιούνται στο πλαί¬ 
σιο εταιρικού σχήματος με πιστοποιημένο περιφερειακό 
ΚΕΚ και ειδικότερα στις πιστοποιημένες δομές του περι¬ 
φερειακού ΚΕΚ, που συμμετέχει στο εταιρικό σχήμα. Ως 
εταιρικό σχήμα νοείται συνεργασία που προκύπτει από 
ανάλογο συμφωνητικό, το οποίο όμως δεν καθιστά δικαι¬ 
ούχο φορέα το Περιφερειακό ΚΕΚ. 

- Περιφερειακά Θεματικά Κέντρα Επαγγελματικής Κα¬ 
τάρτισης που έχουν πιστοποιηθεί σύμφωνα με την αριθμ. 

111232/12-12/97 Υπουργική Απόφαση «Σύστημα Πιστο¬ 
ποίησης Κέντρων Ατυπης Συνεχιζόμενης Επαγγελματι¬ 
κής Κατάρτισης» υλοποιούν προγράμματα ΣΕΚ στα θε¬ 
ματικά πεδία που έχουν πιστοποιηθεί, στην διοικητική πε¬ 
ριφέρεια όπου έχουν την έδρα τους, και μόνο σε 
πιστοποιημένους, σύμφωνα με την αριθμ. 111232/ 

12.12.97 Υπουργική Απόφαση, χώρους κατάρτισης. Στην 
περίπτωση που το Περιφερειακό Θεματικό ΚΕΚ προτίθε- 
ται να υλοποιήσει το υποβληθέν πρόγραμμα σε πιστοποι¬ 
ημένες στην ίδια διοικητική Περιφέρεια δομές άλλου 
(Εθνικού ή Περιφερειακού) ΚΕΚ, συντάσσεται συμφωνη¬ 
τικό συνεργασίας, το οποίο όμως δεν καθιστά δικαιούχο 
φορέα το ΚΕΚ στους χώρους του οποίου θα υλοποιηθεί 
το πρόγραμμα. 

- Εθνικά Κλαδικά Κέντρα Επαγγελματικής Κατάρτισης 
που έχουν πιστοποιηθεί σύμφωνα με την αριθμ. 
111232/12.12.97 Υπ. Απόφαση «Σύστημα Πιστοποίησης 
Κέντρων Ατυπης Συνεχιζόμενης Επαγγελματικής Κατάρ¬ 
τισης» υλοποιούν προγράμματα ΣΕΚ σύμφωνα με τις ανά¬ 
γκες του κλάδου οικονομικής δραστηριότητας που έχουν 
πιστοποιηθεί και στα θεματικά αντικείμενα των ειδικοτή¬ 
των του κλάδου τους, στους Νομούς της Διοικηπκής Πε¬ 
ριφέρειας όπου διαθέτουν πιστοποιημένα παραρτήματα 


ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


18539 


και μόνο στους δικούς τους πιστοποιημένους χώρους κα¬ 
τάρτισης. Επίσης δύναται να υλοποιούν προγράμματα 
συνεχιζόμενης επαγγελματικής κατάρτισης τόσο στους 
λοιπούς Νομούς, όπου δεν διαθέτουν δικές τους πιστο¬ 
ποιημένες δομές, της προαναφερθείσας Διοικητικής Πε¬ 
ριφέρειας, όσο και στην υπόλοιπη Επικράτεια με την προ¬ 
ϋπόθεση ότι αυτά υλοποιούνται στο πλαίσιο εταιρικού 
σχήματος με πιστοποιημένο περιφερειακό ΚΕΚ και ειδι¬ 
κότερα στις πιστοποιημένες δομές του περιφερειακού 
ΚΕΚ, που συμμετέχει στο εταιρικό σχήμα . Ως εταιρικό 
σχήμα νοείται συνεργασία που προκύπτει από ανάλογο 
συμφωνητικό, το οποίο όμως δεν καθιστά δικαιούχο φο¬ 
ρέα το Περιφερειακό ΚΕΚ. 

- Τα Περιφερειακά Κλαδικά Κέντρα Επαγγελματικής 
Κατάρτισης που έχουν πιστοποιηθεί σύμφωνα με την 
αριθμ. 111232/12.12.97 Υπ. Απόφαση «Σύστημα Πιστο¬ 
ποίησης Κέντρων Ατυπης Συνεχιζόμενης Επαγγελματι¬ 
κής Κατάρτισης» υλοποιούν προγράμματα ΣΕΚ σύμφωνα 
με τις ανάγκες του κλάδου οικονομικής δραστηριότητας 
που έχουν πιστοποιηθεί, στην διοικητική περιφέρεια όπου 
έχουν την έδρα τους, και μόνο σε πιστοποιημένους, σύμ¬ 
φωνα με την αριθμ. 111232/12.12.97 Υπουργική Απόφα¬ 
ση, χώρους κατάρτισης. Στην περίπτωση που το Περιφε¬ 
ρειακό Κλαδικό ΚΕΚ προτίθεται να υλοποιήσει το υπο- 
βληθέν πρόγραμμα σε πιστοποιημένες στην ίδια 
διοικητική Περιφέρεια δομές άλλου (Εθνικού ή Περιφε¬ 
ρειακού) ΚΕΚ, συντάσσεται συμφωνητικό συνεργασίας, 
το οποίο όμως δεν καθιστά δικαιούχο φορέα το ΚΕΚ 
στους χώρους του οποίου θα υλοποιηθεί το πρόγραμμα. 

Σε όλες τις περιπτώσεις των συνεργασιών μεταξύ πι¬ 
στοποιημένων φορέων απαραίτητη προϋπόθεση είναι η 
ύπαρξη πιστοποίησης στο ίδιο Θεματικό πεδίο των δομών 
του δικαιούχου φορέα που υποβάλλει την πρόταση και 
του συνεργαζόμενου φορέα στις δομές του οποίου θα 
υλοποιηθεί το πρόγραμμα. 

Η προϋπόθεση αυτή δεν ισχύει στις περιπτώσεις όπου 
συνεργαζόμενος φορέας είναι Κλαδικά ή Εξαιρούμενα 
ΚΕΚ (Εθνικά ή Περιφερειακά), τα οποία διαθέτουν πιστο¬ 
ποιημένες δομές σε όλα τα Θεματικά Πεδία. Στις περι¬ 
πτώσεις όμως που τα εν λόγω ΚΕΚ είναι δικαιούχος φο¬ 
ρέας ισχύουν τα αναφερθέντα στην προηγούμενη παρά¬ 
γραφο, δηλαδή ο συνεργαζόμενος φορέας πρέπει να 
είναι πιστοποιημένος στο Θ εματικό Πεδίο πο υ εντάσσεται 
η υποβληθείσα πρόταση. 

ΑΡΘΡΟ4 

ΔΙΑΔΙΚΑΣΙΑ ΚΑΙ ΠΡΟΫΠΟΘΕΣΕΙΣ ΥΠΟΒΟΛΗΣ 
ΠΡΟΤΑΣΕΩΝ ΓΙΑ ΤΗΝ ΥΛΟΠΟΙΗΣΗ ΕΝΕΡΓΕΙΩΝ 
ΚΑΤΑΡΤΙΣΗΣ ΑΠΟ ΤΑ ΚΕΚ 

Α.1 Υποβολή Προτάσεων 

Α1.1 Μετά από την προκήρυξη των προγραμμάτων απο 
τον ΟΤΕ, οι αντίστοιχες αιτήσεις φάκελοι των ΚΕΚ υπο¬ 
βάλλονται στην αρμόδια διεύθυνση εκπαίδευσης. 

1.2 Καταληκτική ημερομηνία για την υποβολή των αιτή- 
σεων-φακέλων υποψηφιότητας είναι σαράντα (40) ημέ¬ 
ρες από την τελευταία δημοσίευση της προκήρυξης στον 
τύπο. Μετά την καταληκτική ημερομηνία κανένας φάκε- 
λος-αίτηση υποψηφιότητας δε γίνεται δεκτός. 

1.3 Ως ημερομηνία κατάθεσης θεωρείται η αναφερόμε- 
νη στο πρωτόκολλο της αρμόδιας υπηρεσίας (της Δ/νσης 
Εκπαίδευσης του ΟΤΕ). Σε περίπτωση αποστολής του 
φακέλου-αίτησης υποψηφιότητας με το ταχυδρομείο, ως 


ημερομηνία κατάθεσης στην αρμόδια υπηρεσία λαμβά- 
νεται η ημερομηνία αποστολής του με τη μορφή συστη¬ 
μένης επιστολής, μέσω μόνο του ΕΛ.ΤΑ. 

1.4 Οι προτάσεις υποβάλλονται ανά προκηρυσσόμενη 
ενέργεια. 

ΑΡΘΡΟ 5 

ΑΠΑΙΤΟΥΜΕΝΑ ΔΙΚΑΙΟΛΟΓΗΤίΚΑ 

Α. Τυπικά Δικαιολογητικά: 

1. Διαβιβαστικό έγγραφο όπου αναφέρεται ο συνολικός 
αριθμός των υποβαλλομένων προτάσεων και οι τίτλοι αυ¬ 
τών με αύξουσα αρίθμηση. 

2. Καταστατικό ίδρυσης του ΚΕΚ με τυχόν τροποποιή¬ 
σεις ή τα αντίστοιχα ΦΕΚ, όπου θα εμφανίζεται ο νόμιμος 
εκπρόσωπος. 

3. Πιστοποιητικό του ΕΚΕΠΙΣ για την πιστοποίηση του 
ΚΕΚ και τη βαθμολογία του. 

4. Υπεύθυνη Δήλωση του Ν. 1599/86, στην οποία δη¬ 
λώνεται ότι το ΚΕΚ συμφωνεί με όλους τους όρους της 
προκήρυξης. Στην υπεύθυνη δήλωση θα αναγράφονται 
τα στοιχεία του ΚΕΚ (επωνυμία, διακριτικός τίτλος, διεύ¬ 
θυνση, κ.λ.π.) και θα υπογράφεται από το νόμιμο εκπρό¬ 
σωπό ίου και δεσμεύοντα το ΚΕΚ (στοιχεία και υπογρα¬ 
φή). 

5. Προσύμφωνο εταιρικής σχέσης ή συνεργασίας με 
άλλη πιστοποιημένη σύμφωνα με την Υ.Α. 111232/ 
12.12.98 δομή, στην περίπτωση υλοποίησης ενεργειών 
εκτός των δικών του πιστοποιημένων υποδομών, συνο- 
δευόμενο από υπεύθυνες δηλώσεις του Ν. 1599/86 και 
των δύο συμβαλλόμενων / συνεργαζόμενων φορέων. 

6. Τεύχος παρουσίασης του ΚΕΚ, το οποίο περιλαμβά¬ 
νει: 

6.1 Στοιχεία του Φορέα συμπεριλαμβανομένου και του 
τραπεζικού του λογαριασμού. 

6.2 Θεματικές ενότητες για τις οποίες έχει πιστοποιη¬ 
θεί. 

6.3 Αριθμός απασχολούμενου επιστημονικού προσωπι¬ 
κού. 

6.4 Αριθμός απασχολούμενου διοικητικού προσωπι¬ 
κού. 

6.5 Κατάσταση μετά συναφή με το προκηρυχθέν εκπαι¬ 
δευτικό ανπκείμενο έργα που έχει υλοποιήσει στο παρελ¬ 
θόν ο Φορέας. 

Β. Εκπαιδευτικά δικαιολογητικά 

Τεύχος αναλυτικής παρουσίασης της πρότασης στο 
οποίο θα περιλαμβάνονται τα εξής: 

1 Τίτλος ενέργειας 

2 Αναλυτική παρουσίαση ανά θεματική ενότητα του εκ¬ 
παιδευτικού προγράμματος και διάρκεια του προγράμ¬ 
ματος για τη θεωρία και την πρακτική άσκηση. 

3 Εκπαιδευτική μεθοδολογία 

4 Τυχόν καινοτομία ή διακρατική συνεργασία που προ- 
τείνεται 

5 Εκπαιδευπκά και τεχνολογικά μέσα που θα χρησιμο¬ 
ποιηθούν. 

6 Επιστημονικός Υπεύθυνος του προγράμματος: α) 
ονοματεπώνυμο, 

β) σύντομο βιογραφικό σημείωμα. 

7 Αναλυτική κατάσταση εκπαιδευτών με: 

7.1 Πλήρη βιογραφικό σημειώματα με περιγραφή και 
διάρκεια σπουδών, περιγραφή προϋπηρεσίας και καθη¬ 
κόντων . 

7.2 Υπεύθυνες δηλώσεις του Ν. 1599/86 στις οποίες θα 
αναφέρεται ότι δέχονται να συμμετάσχουν στο συγκεκρι¬ 
μένο πρόγραμμα. 

8 Αναμενόμενο επίπεδο εξειδίκευσης και εμπειρίας των 
καταρτιζόμενων (συγκριτικά πλεονεκτήματα που θα απο¬ 
κτηθούν). 

9 Μεθοδολογία παρακολούθησης και αξιολόγησης του 
προγράμματος 

10 Δομή και αναλυτική παρουσίαση του προϋπολογι¬ 
σμού 

Τα δικαιολογητικά υποβάλλονται στο πρωτότυπο ή σε 
επικυρωμένα αντίγραφα και πρέπει οπωσδήποτε να συ¬ 
νοδεύουν την αίτηση κατά την υποβολή της. Μετά την 
υποβολή της αίτησης δε θα γίνεται δεκτό κανένα δικαιο- 
λογητικό. 

ΑΡΘΡΟ 6 

ΕΚΠΑΙΔΕΥΤΙΚΟΙ ΟΡΟΙ 

Α ΓΙΑ ΕΝΕΡΓΕΙΕΣ ΚΑΤΑΡΤΙΣΗΣ ΠΟΥ ΥΛΟΠΟΙΟΥΝΤΑΙ 
ΑΠΟ ΤΟΝ ΟΤΕ ΚΑΙ ΤΑ ΚΕΝΤΡΑ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ (Κ.Ε.Κ.) 

1. Ως κατώτατο όριο κατάρτισης ανά καταρτιζόμενο 
στα πλαίσια του Προγράμματος, λαμβανομένων υπόψη 
των ιδιαιτεροτήτων του τηλεπικοινωνιακού χώρου ανα¬ 
φορικά με τα διδασκόμενα αντικείμενα, τον συνεχώς σμι- 
κρυνόμενο αριθμό των εργαζομένων, αλλά και την ευρύ¬ 
τητα του χώρου προσφοράς των υπηρεσιών του ΟΤΕ, 
ορίζονται οι 35 ώρες διδασκαλίας. 

Για τα προγράμματα εκπαίδευσης εκπαιδευτών ορίζε¬ 
ται ως κατώτατο όριο κατάρτισης ανά καταρτιζόμενο οι 
100 ώρες διδασκαλίας και ως ανώτατο οι 500 ώρες διδα¬ 
σκαλίας. 

2. Το θεωρητικό μέρος πρέπει να συναρτάται άμεσα 
με το εκπαιδευτικό αντικείμενο και να αποτελεί κατ' ελά- 
χιστον το 40% του συνόλου των ωρών του προγράμμα¬ 
τος. 

Εξαίρεση μπορεί να γίνει στην περίπτωση εκπαίδευσης 
προσωπικού στη χρήση ειδικού εξοπλισμού - συστημά¬ 
των στην οποία το θεωρητικό μέρος θα προσαρμόζεται 
στις ιδιαιτερότητες του είδους της κατάρτισης. 

3. Ο αριθμός των καταρτιζόμενων ανά τμήμα πρέπει 
να είναι τουλάχιστον 5 καταρτιζόμενοι και όχι περισσό¬ 
τεροι από 25 καταρτιζόμενοι. Η δέσμευση αυτή δεν 
ισχύει για τις πραγματοποιούμενες στο εξωτερικό ενέρ¬ 
γειες κατάρτισης σε νέα τεχνολογικά αντικείμενα κα¬ 
τάρτισης. 

4.0 αριθμόςτων καταρτιζομένων στη διάρκεια ενός εκ¬ 
παιδευτικού έτους δεν μπορεί να ξεπερνά το 50% του συ¬ 
νόλου των απασχολουμένων στον Οργανισμό. 

5. Κατά τη διάρκεια εκπαιδεύσεων σε ειδικά τεχνικά 
αντικείμενα πέραν των δύο εκπαιδευτών γίνεται αποδε¬ 
κτή και η παρουσία τρίτου ως επιμελητή. 

6. Η ημερήσια διάρκεια κάθε προγράμματος κατάρτι¬ 
σης είναι για τη θεωρητική εκπαίδευση τουλάχιστον 3 
ώρες και η μεγίστη 8 ώρες, εφόσον η κατάρτιση πραγμα¬ 
τοποιείται εντός ωραρίου εργασίας, μέχρι 3 ώρες εφόσον 
πραγματοποιείται εκτός ωραρίου εργασίας, και μέχρι 6 
ώρες εφόσον πραγματοποιείται σε μη εργάσιμες ημέρες. 
Η πρακτική άσκηση δεν μπορεί να υπερβαίνει τις 6 ώρες 
ημερησίως. Απαγορεύεται η κατάρτιση κατά τις επίσημες 
αργίες και Κυριακές, 

7. Η συνολική διάρκεια της εκπαίδευσης σε ημερήσια 


βάση (θεωρία και πρακτική) δεν μπορεί να υπερβαίνει τις 
8 ώρες. 

8. Η ημερήσια εκπαίδευση ολοκληρώνεται το αργότερο 
μέχρι την 21η ώρα. 

9. Η εκπαιδευτική ώρα (θεωρία και πρακτική) ορίζεται 
σε 45 λεπτά και 15 λεπτά υποχρεωτικό διάλειμμα. Για το 
πρακτικό μέρος ορίζονται 15 λεπτά διάλειμμα ανά δίωρο. 

10. Για κάθε ενέργεια κατάρτισης και ανά ειδικότητα εί¬ 
ναι υποχρεωτική η παροχή στους εκπαιδευόμενους εκ¬ 
παιδευτικών σημειώσεων και των απαιτούμενων εκπαι¬ 
δευτικών υλικών. 

11. Επιτρέπεται η απουσία των καταρτιζόμενων σε πο¬ 
οοστό 10% του συνολικού αριθμού των ωρών του προ¬ 
γράμματος. 

12. Οι εκπαιδευτές πρέπει να πληρούν τις προϋποθέ¬ 
σεις που κατά περίπτωση προβλέπονται στο εδάφιο IV 
του άρθρου 4, Κεφάλαιο Β’ της Υ.Α. 111232/12.12.97, που 
ορίζει τα «Κριτήρια Πιστοποίησης Δομών Συνεχιζόμενης 
Επαγγελματικής Κατάρτισης». 

13. Επιτρέπεται η χρήση εκπαιδευτών που είναι κάτοχοι 
τίτλου σπουδών τριτοβάθμιας εκπαίδευσης με εκπαιδευ¬ 
τική εμπειρία και δεν διαθέτουν επαγγελματική εμπειρία, 
μέχρι ποσοστού 20% των συνολικών ωρών του προγράμ¬ 
ματος. 

14. Από το σύνολο των εκπαιδευτών κάθε προγράμμα¬ 
τος που υλοποιείται από ΚΕΚ, πρέπει τουλάχιστον το 10% 
να προέρχεται από τους εκπαιδευτές που περιλαμβάνο¬ 
νται στον κατάλογο που υπέβαλαν τα ΚΕΚ στο ΕΚΕΠΙΣ 
προκειμένου να πιστοποιηθούν. 

15. Αντικατάσταση των εκπαιδευτών επιτρέπεται μόνο 
εφόσον οι νέοι εκπαιδευτές έχουν τουλάχιστον τα ίδια τυ¬ 
πικά και ουσιαστικά προσόντα με τους αντικατασταθέ- 
ντες. Τα ΚΕΚ υποχρεούνται να γνωστοποιήσουν την αντι¬ 
κατάσταση ο—>ν ΟΤΕ διεύθυνση εκπαίδευσης πριν από 
την έναρξη υλοποίησης του προγράμματος, υποβάλλο¬ 
ντας ταυτόχρονα βιογραφικά σημειώματα και αιτιολογώ¬ 
ντας την αντικατάσταση. 

16. Αύξηση των εκπαιδευτών επιτρέπεται σε ποσοστό 
μέχρι 30% των συνολικών ωρών του προγράμματος. Τα 
ΚΕΚ υποχρεούνται να γνωστοποιήσουν την αύξηση του 
αριθμού των εκπαιδευτών στον ΟΤΕ Διεύθυνση Εκπαί¬ 
δευσης πριν από την έναρξη υλοποίησης του προγράμ¬ 
ματος, υποβάλλοντας ταυτόχρονα βιογραφικά σημειώ¬ 
ματα και αιτιολογώντας την αύξηση αυτή. 

17. Σχέση προσόντων εκπαιδευτών - καταρτιζόμενων: 
Σε κάθε περίπτωση, οι εκπαιδευτές που χρησιμοποιού¬ 
νται για την υλοποίηση του θεωρητικού μέρους της κα¬ 
τάρτισης, δεν επιτρέπεται να διαθέτουν προσόντα χαμη¬ 
λότερου επιπέδου από εκείνο των εκπαιδευόμενων, εκτός 
από ιδιαίτερα εξαιρετικές περιπτώσεις απόλυτα τεκμη¬ 
ριωμένες. 

Β ΓΙΑ ΕΝΕΡΓΕΙΕΣ ΚΑΤΑΡΤΙΣΗΣ ΜΕΣΩ ΣΥΜΒΑΣΕΩΝ 
ΑΝΑΔΟΧΩΝ ΠΡΟΜΗΘΕΥΤΩΝ ΕΙΔΙΚΟΥ ΕΞΟΠΛΙΣΜΟΥ 
- ΣΥΣΤΗΜΑΤΩΝ 

Οι ώρες κατάρτισης των χρηστών, μέσω συμβάσεων 
προμήθειας ειδικού εξοπλισμού - συστημάτων, καθορίζο¬ 
νται από τις εκπαιδευτικές ανάγκες που απορρέουν από 
τις απαιτήσεις λειτουργίας και χρήσης των συστημάτων 
αυτών. 

Η κατάρτιση αυτή υλοποιείται σύμφωνα με τις τεχνικές 
προδιαγραφές των προκηρύξεων καιτις συμβατικές υπο¬ 
χρεώσεις των αντισυμβαλλομένων μερών. 

ΑΡΘΡΟ7 

ΕΠΙΛΕΞΙΜΕΣ ΔΑΠΑΝΕΣ 

Α. ΕΝΕΡΓΕΙΕΣ ΚΑΤΑΡΤΙΣΗΣ 

Οι επιλέξιμες δαπάνες για τη χρηματοδότηση από το 
ΕΚΤ των ενεργειών κατάρτισης που εφαρμόζονται από 
τον ΟΤΕ ή από πιστοποιημένες από το ΕΚΕΠΙΣ δομές των 
ΚΕΚ, προβλέπονται από τον Κανονισμό του ΕΚΤ και τα 
επεξηγηματικά δελτία 3ΕΜ 2000, όπως αυτά εγκρίθηκαν 
με την απόφαση της Επιτροπής της Ε.Ε. τον Απρίλιο του 
1997. Ειδικότερα, στα πλαίσια του Επιχειρησιακού Προ¬ 
γράμματος «Τηλεπικοινωνίες", οι επιλέξιμες δαπάνες για 
χρηματοδότηση από το ΕΚΤ των ενεργειών συνεχιζόμε¬ 
νης κατάρτισης αφορούν: 

• Δαπάνες εκπαιδευτών 

• Δαπάνες καταρτιζόμενων 

• Αμεσες δαπάνες υλοποίησης 

• Έμμεσες δαπάνες υλοποίησης 

Όλες οι κατηγορίες των δαπανών αφορούν αποκλειστι¬ 
κά και μόνο το υλοποιούμενο πρόγραμμα και θεωρούνται 
επιλέξιμες, μόνον εφ’όσον η υποχρέωση έχει αναληφθεί 
2 μήνες πριν την έναρξη υλοποίησης του προγράμματος 
κατάρτισης (αλλά μετά την έγκριση αυτού, στις περιπτώ¬ 
σεις ΚΕΚ) καθώς και 2 μήνες μετά το πέρας του προ¬ 
γράμματος και για δαπάνες που αφορούν ενέργειες που 
έπονται της υλοποίησης. 

Α. 1. Δαπάνες εκπαιδευτών 

α. Οι αμοιβές των εκπαιδευτών καθορίζονται σύμφωνα 
με τις εκάστοτε ισχύουσες εγκυκλίους του Οργανισμού 
και δεν μπορούν να είναι μεγαλύτερες, από τις κατωτέρω 
αναφερόμενες. 

- Μέχρι 16.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν τουλάχιστον 5 χρόνια επαγγελματική 
εμπειρία. 

- Μέχρι 12.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν επαγγελμαπκή εμπειρία από 2 έως 5 χρό¬ 
νια, καθώς και για τους εκπαιδευτές που είναι κάτοχοι τρι¬ 
τοβάθμιας εκπαίδευσης και έχουν επαγγελματική 
εμπειρία πάνω από 5 χρόνια. 

- Μέχρι 10.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων και 
έχουν επαγγελματική εμπειρία μέχρι 2 χρόνια καθώς και 
για τους εκπαιδευτές που είναι κάτοχοι πτυχίων τριτο¬ 
βάθμιας εκπαίδευσης και έχουν επαγγελματική εμπειρία 
απο 3 έως 5 χρόνια. 

- Μέχρι 8.000 δρχ. ανά ώρα κατάρτισης για τους εκπαι¬ 
δευτές που είναι κάτοχοι πτυχίου Τριτοβάθμιας Εκπαί¬ 
δευσης χωρίς επαγγελματική εμπειρία ή έχουν μέχρι 3 
χρόνια επαγγελματική εμπειρία. 

- Μέχρι 6.000 δρχ. ανά ώρα κατάρτισης για τους εκπαι¬ 
δευτές πρακτικής άσκησης που έχουν δίπλωμα ΙΕΚ (τμη¬ 
μάτων μεταδευτεροβάθμιας επαγγελματικής κατάρτι¬ 
σης) με τουλάχιστον 4 χρόνια επαγγελματική εμπειρία 
τους αποφοίτους ΕΠΛ ή ΤΕΛ η Τεχνικής Επαγγελματικής 
Σχολής του ΥΠΕΠΘ η σχολή μαθητείας τομ ΟΑΕΔ με 
επαγγελμαπκή εμπειρία τουλάχιστον 5 χρόνων, του απο¬ 
φοίτους λυκείου με τουλάχιστον 6 έτη επαγγελματική 
εμπειρία. 

- Μέχρι 5.000 δρχ. ανά ώρα κατάρτισης για τους εκπαι¬ 
δευτές, πρακτικής άσκησης που έχουν ολοκληρώσει την 
9ετή υποχρεωτική εκπαίδευση (γυμνάσιο) και έχουν του¬ 


λάχιστον 8 χρόνια επαγγελματική εμπειρία καθώς και εκ¬ 
παιδευτές πρακτικής άσκησης με αποδεδειγμένη επαγ¬ 
γελματική εμπειρία τουλάχιστον 10 χρόνων. 

- Μέχρι 15.000 δρχ. ανά ώρα κατάρτισης για τους εκ¬ 
παιδευτές με διακεκριμένη εμπειρία και προσφορά άνω 
των 10 ετών σε θέματα δημοσιότητας και τέχνης. 

Στις παραπάνω αμοιβές των εξωτερικών εκπαιδευτών 
συμπεριλαμβάνονται οι ασφαλιστικές εισφορές (αναλο¬ 
γία εργαζομένου) όταν η ασφάλιση του ΙΚΑ είναι υποχρε¬ 
ωτική σύμφωνα με την ισχύουσα νομοθεσία, καθώς και οι 
δαπάνες επιδομάτων, εορτών, αδείας και επιδόματος 
αδείας που αντιστοιχούν στο χρονικό διάστημα που διαρ- 
κεί η κατάρτιση. Οι εργοδοτικές εισφορές των παραπάνω 
αμοιβών είναι επιλέξιμη δαπάνη. 

Στις περιπτώσεις που οι εκπαιδευτές εκδίδουν Διπλό¬ 
τυπη Απόδειξη Παροχής Υπηρεσιών ή Τιμολόγιο Παρο¬ 
χής Υπηρεσιών, οι ασφαλιστικές εισφορές του ΙΚΑ 
(όπου απαιτείται) αποτελούν επιπλέον επιβάρυνση των 
παραπάνω οριζόμενων αμοιβών της Ενότητας Α.1 του 
άρθρου 7 και αποδίδονται στο ΙΚΑ από τον φορέα υλο¬ 
ποίησης. 

Οι ανωτέρω δαπάνες αυτές θεωρούνται επιλέξιμες, 
εφόσον έχουν αποδοθεί οι ασφαλιστικές εισφορές (όπου 
απαιτείται), ο φόρος εισοδήματος και το τέλος χαρτοσή¬ 
μου. Οσον αφορά τους εσωτερικούς εκπαιδευτές στις 
παραπάνω αμοιβές συμπεριλαμβάνονται οι αναλογούσες 
ασφαλιστικές εισφορές σύμφωνα με την κείμενη νομοθε¬ 
σία. Οι εργοδοτικές εισφορές θεωρούνται ως επιλέξιμες 
δαπάνες. 

β) Δαπάνες γα την κατάρτιση που παρέχεται από αλλο¬ 
δαπά φυσικά ή νομικά πρόσωπα. 

βΐ. Σε περίπτωση διακρατικής συνεργασίας, η αμοιβή 
των εκπαιδευτών της διακρατικής συνεργασίας καθορί¬ 
ζεται μέχρι του ποσού των 40.000 δρχ ανά ώρα εκπαίδευ¬ 
σης. Στην αμοιβή αυτή περιλαμβάνονται όλες οι δαπάνες 
που αφορούν τα έξοδα ταξιδιού, διαμονής και διατροφής 
του εκπαιδευτή. 

β2. Ειδικότερα, όσον αφορά αμοιβές για κατάρτιση που 
παρέχεται από αλλοδαπά ή ημεδαπά φυσικά πρόσωπα ή 
φορείς, και δεδομένου ότι αυτή συνδυάζεται με επενδυτι¬ 
κά προγράμματα σε θέματα εξειδικευμένης τεχνολογίας, 
υπάρχει δυνατότητα υπέρβασης των ανωτέρω ορίων 
αμοιβών, εφόσον τεκμηριώνεται η αναγκαιότητα παρο¬ 
χής εξειδικευμένης εκπαίδευσης που έχει άμεση σχέση 
με τους στόχους του Επ. Προγράμματος. 

γ) Δαπάνες που αφορούν τα έξοδα ταξιδίων διαμονής 
και διατροφής των εκπαιδευτών: 

Οι Δαπάνες που αφορούν έξοδα ταξιδίων. διαμονής και 
διατροφής των εκπαιδευτών, όπως αυτές προβλέπονται 
από την ισχύουσα εγκύκλιο του Οργανισμού. 

Οι δαπάνες εκπαιδευτών είναι επιλέξιμες εφόσον υπάρ¬ 
χουν τα αναφερόμενα στο άρθρο 8, της παροΰσης δικαι- 
ολογητικά. 

Α.2 Δαπάνες Καταρτιζόμενων 

α) Το ύψος της αμοιβής που διαμορφώνει το ωρομίσθιο 
ανά ώρα κατάρτισης εμπεριέχεται στον μηνιαίο μισθό 
του. 

Στις ως άνω αμοιβές των καταρτιζομένων συμπεριλαμ- 
βάνονται μόνο οι ασφαλιστικές εισφορές και όχι τα επι¬ 
δόματα εορτών, αποδοχών, άδειας και επιδόματος αδεί¬ 
ας. τα οποία αποτελούν μή επιλέξιμη δαπάνη. 

Δεν είναι επιλέξιμες δαπάνες οι αμοιβές υπερωριακής 
απασχόλησης, υπερεργασίας, καθώς και κάθε άλλο εκ- 

παιδευτικό επίδομα που προβλέπεται από εσωτερικούς 
κανονισμούς των επιχειρήσεων, 
β) Άλλες δαπάνες: 

• Έξοδα μετακίνησης των εκπαιδευόμενων, εφόσον ο 
τόπος εκπαίδευσης ευρίσκεται εκτός των ορίων του τό¬ 
που μόνιμης διαμονής αυτών, καθώς και οι ομαδικές με¬ 
τακινήσεις αυτών, που γίνονται για εκπαιδευτικούς σκο¬ 
πούς και εξυπηρετούν αποκλειστικά τους σκοπούς του 
προγράμματος. 

• Έξοδα διατροφής, διαμονής των καταρτιζόμενων για 
τις περιπτώσεις που κρίνεται απαραίτητο, όπως αυτά 
προβλεπονται από τις ισχύουσες εγκυκλίους του ΟΤΕ. 

Οι δαπάνες καταρτιζόμενων είναι επιλέξιμες, εφόσον 
υπάρχουν τα αναφερόμενα στα άρθρο 8 παρασταστικά. 
Α.3 Αναλώσιμα - Εκπαιδευτικό Υλικό 
Ως δαπάνες υλοποίησης της ενέργειας θεωρούνται τα 
έξοδα για αναλώσιμα, εξοπλισμό, ενοικίαση δομών και 
μηχανημάτων, κ.ά., και αφορούν: 

α) Τα μή αποσβέσιμα υλικάπου είναι απαραίτητα για την 
κατάρτιση, όπως διδακτικό υλικό, βιβλία, γραφική ύλη, 
συγγραφή και αναπαραγωγή σημειώσεων, φωτοτυπίες, 
εκτυπώσεις, υλικά εκπαίδευσης, δαπάνες δημοσιότητας 
των προγραμμάτων, δαπάνες αποστολής εντύπων, ατο¬ 
μικά είδη των καταρτιζόμενων (γάντια, φόρμες εργασίας, 
υποδήματα, προστατευτικά γυαλιά, κ.λ.π.), αναλώσιμες 
πρώτες ύλες, υλικά καθαριότητας, προστατευτικά ενδύ¬ 
ματα, δακτυλογράφηση, κ.λ,π.. 

Το ποσοστό των πρώτων υλών που δικαιολογούνται κα¬ 
τά τη ν πρακτική άσκηση δεν μπορεί να υπερβαίνει το 10% 
του συνολικού κόστους του προγράμματος. 

Για τα παραπάνω είδη απαιτούνται τιμολόγια και δελτία 
αποστολής. 

Η ποσότητα και η αξία των αναλώσιμων υλικών επαλη¬ 
θεύεται και αποδεικνϋεται συσχετιζόμενη με τον αριθμό 
των καταρτιζόμενων, καθώς και με τα ιδιαίτερα χαρακτη¬ 
ριστικά κάθε προγράμματος. 

β) Η ενοικίαση του εξοπλισμού που είναι απαραίτητος 
για την κατάρτιση, είναι επιλέξιμη δαπάνη, εφόσον το συ¬ 
νολικό μίσθωμα δεν υπερβαίνει το 30% της αγοραστικής 
αξίας του εξοπλισμού αυτού προσαρμοσμένο στις ιοχύ- 
ουσες τιμές της αγοράς. 

Γ ια την απόδειξη των παραπάνω, προσκομίζονται μι¬ 
σθωτήρια συμβόλαια (όπου απαιτούνται), θεωρημένα 
από την αρμόδια ΔΟΥ, τιμολόγια ως και δελτία αποστο¬ 
λής, τόσο κατά την παράδοση όσο και κατά την επιστρο¬ 
φή. 

γ) Οι δαπάνες Ιβεείπη και Απόσβεσης εξοπλισμού σύμ¬ 
φωνα με την ισχύουσα εθνική νομοθεσία. 

δ) Οι δαπάνες μεταφοράς, εγκατάστασης, συντήρησης 
και ασφάλισης εξοπλισμού. 

ε) Οι δαπάνες διαμόρφωσης και συντήρησης χώρων εκ¬ 
παίδευσης. 

στ) Οι δαπάνες επιλογής των καταρτιζόμενων, 
ζ) Οι δαπάνες εκδηλώσεων απονομής βεβαιώσεων κα¬ 
τάρτισης. 

η) Οι δαπάνες αξιολόγησης του προγράμματος 
θ) Ενοίκια των εκπαιδευτικών δομών και για τα οποία 
απαιτούνται μισθωτήρια συμβόλαια θεωρημένα από την 
αρμόδια Δ.Ο.Υ. 

Σε περίπτωση όπου οι Φορείς Υλοποίησης εκτελούν πε¬ 
ρισσότερες από μία ενέργειες κατάρτισης αναφέρεται ο 
επιμερισμός του κόστους της ενέργειας αναγράφοντας 
στα παραστατικά τα στοιχεία της πρότασης που αφορούν 


(α/α ενέργειας, στοιχεία προγράμματος, αριθμ. τιμολογί¬ 
ου, ποσό, κ.λ.π.). 

Α.4 Λοιπές Έμμεσες Δαπάνες 

• Αμοιβές διοικητικού, τεχνικού και λοιπού προσωπικού 
συμπεριλαμβανομένων των λοιπών επιβαρύνσεων 
(ασφαλιστικές εισφορές που προκύπτουν από τον οριζό¬ 
μενο συντελεστή κατά περίπτωση, δαπάνες για επιδόμα¬ 
τα εορτών. αδείας στο χρονικό διάστημα που διαρκεί η εκ¬ 
παίδευση). Όταν οι αμοιβές των παραπάνω (διοικητικού, 
τεχνικού και λοιπού προσωπικού) αφορούν ενέργειες 
υλοποιούμενους από τον ίδιο τον ΟΤΕ δεν συμπεριλαμ¬ 
βάνουν αποδοχές άδειας, επιδομάτων αδείας και εορτών 

• Αμοιβές επιστημονικού υπεύθυνου προγράμματος. 

• Αμοιβές εξωτερικών συνεργατών. 

• Δαπάνες μετακίνησης, διαμονής και διατροφής του 
ως άνω προσωπικού. 

• Δαπάνες εκπαίδευσης του διοικητικού προσωπικού. 

• Δαπάνες προετοιμασίας προγραμμάτων. 

• Δαπάνες δημοσιότητας και προβολής του προγράμ¬ 
ματος. 

• Αμοιβές για βρεφονηπιακούς σταθμούς κατά τη διάρ¬ 
κεια υλοποίησης των προγραμμάτων. 

• Δαπάνες διερμηνείας 

• Δαπάνες ύδρευσης, θέρμανσης ΔΕΗ. ΟΤΕ, κ.λ,π. 

Το σύνολο των δαπανών της παρούσας παραγράφου 
δεν είναι δυνατόν να υπερβαίνει το 1/4 του συνολικού κό¬ 
στους του προγράμματος. 

Για τις παραπάνω δαπάνες, απαιτούνται αποδεικτικά, 
όπως αποδείξεις πληρωμής, μισθολογικές καταστάσεις, 
μισθωτήρια συμβόλαια, στην περίπτωση που οι δομές εί¬ 
ναι ενοικιαζόμενες, κ.λ,π. 

Β, ΕΝΕΡΓΕΙΕΣ ΚΑΤΑΡΤΙΣΗΣ ΧΡΗΣΤΩΝ ΜΕΣΩ ΣΥΜΒΑΣΕ¬ 
ΩΝ ΠΡΟΜΗΘΕΙΑΣ ΕΞΟΠΛΙΣΜΟΥ - ΣΥΣΤΗΜΑΤΩΝ 

Οι επιλέξιμες δαπάνες αφορούν: 

• Παροχή υπηρεσιών εκπαίδευσης από τους αναδό- 
χους προμηθευτές, σύμφωνα με την προσφορά τους και 
τους όρους της σύμβασης μεταξύ των αντισυμβαλλομέ¬ 
νων μερών. Αυτές οι υπηρεσίες κατάρτισης πιστοποιού¬ 
νται με ξεχωριστό τιμολόγιο για τις υπηρεσίες κατάρτι¬ 
σης. 

• Λοιπές δαπάνες που δεν βαρύνουν τον ανάδοχο προ¬ 
μηθευτή, όπως αυτό προκύπτει από τους όρους της σύμ¬ 
βασης μεταξύ των αντισυμβαλλομένων μερών και περι- 
γράφονται στο Άρθρο 7 παραγρ. Α. 1. Α.2, Α.3, και Α.4 της 
παρούσης. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΔΑΠΑΝΩΝ 

Η νόμιμη καταβολή δαπανών αποδεικνϋεται με δικαιο- 
λογητικά που τηρούνται σε ΕΚΠΑΙΔΕΥΤΙΚΟ και ΟΙΚΟΝΟ¬ 
ΜΙΚΟ φάκελο για κάθε πρόγραμμα του φορέα υλοποίη¬ 
σης. 

8.1.0 ΕΚΠΑΙΔΕΥΤΙΚΟΣ φάκελος περιλαμβάνει τα δικαι- 
ολογητικά για δαπάνες: 

6.1.1 του διδακτικού προσωπικού: 

• ονομαστική κατάσταση των εξωτερικών εκπαιδευ¬ 
τών, όπου θα αναγράφεται ο αριθμός φορολογικού μη¬ 
τρώου τους (Α.Φ.Μ.) και ο αριθμός δελτίου ταυτότητας, 
με δείγμα των υπογραφών τους. 

• Για τους εσωτερικούς εκπαιδευτές ονομαστική κατά¬ 
σταση με το κωδικό αριθμό μητρώου τους και με δείγμα 
υπογραφών τους. 

• Δελτία παρουσίας των εκπαιδευτών 

• Βιογραφικά των εκπαιδευτών. 

• Επικυρωμένα αντίγραφα τίτλων σπουδών των εκπαι¬ 
δευτών και επικυρωμένα αντίγραφα ισοτιμίας τίτλων 
σπουδών της αλλοδαπής από το ΔΙΚΑΤΣΑ (για τους ημε¬ 
δαπούς). Γίνονται δεκτοί τίτλοι σπουδών τριτοβάθμιας 
εκπαίδευσης της Αλλοδαπής εφ’όσον κατά τον χρόνο εκ- 
δόσεώς δεν λειτουργούσαν ή δεν λειτουργούν αντίστοι¬ 
χες Σχολές ΑΕΙ στην ελληνική επικράτεια. Επικυρωμένα 
αντίγραφα των τίτλων αυτών προσκομίζονται και σε επί¬ 
σημη μετάφραση από το Υπουργείο Εξωτερικών. 

• Ωρολόγιο πρόγραμμα 

• Δελτίο διδασκόμενης ύλης 

8.1.2. των καταρτιζόμενων: 

• Ονομαστική κατάσταση καταρττζομένων με τον κωδι¬ 
κό αριθμό μητρώου τους και με δείγμα υπογραφής τους. 

• Δελτίο παρουσίας των καταρτιζόμενων 

• Δελτίο διδαχθείσας ύλης 

• Ωρολόγιο πρόγραμμα εκπαίδευσης 

8.2. 0 ΟΙΚΟΝΟΜΙΚΟΣ φάκελος περιλαμβάνει τα δικαιο- 
λογητικά για δαπάνες: 

8.2.1. του διδακτικού προσωπικού: 

• Σύμβαση στην οποία θα καθορίζονται το ωρομίσθιο 
και οι ώρες διδασκαλίας. 

• Αναλυτική κατάσταση αμοιβών των εξωτερικών εκ¬ 
παιδευτών, με τις υπογραφές τους. 

• Για τους εξωτερικούς εκπαιδευτές, αντίγραφα των 
ενταλμάτων ή/και αποδείξεων πληρωμής (που εκδίδονται 
για όλες τις πληρωμές) η μισθοδοπκές καταστάσεις που 
φέρουν την πρωτότυπη υπογραφήτου δικαιούχου και συ¬ 
νοδεύονται από αποδείξεις είσπραξης όσων έχουν εκδό- 
σει παραστατικά προβλεπόμενα από τον ΚΒΣ, με φωτο¬ 
τυπία της δίγραμμης επιταγής με την οποία γίνεται πλη¬ 
ρωμή. 

• Για τους εσωτερικούς εκπαιδευτές μηχανογραφημέ¬ 
νες καταστάσεις μισθοδοσίας. 

• Τιμολόγιο για την διαμονή, διατροφή και μετακίνηση 
των εκπαιδευτών. 

• Αποδόσεις ασφαλιστικών εισφορών. 

8.2.2. ίων καταρτιζομένων: 

• Μηχανογραφημένες καταστάσεις μισθοδοσίας. 

• Αποδείξεις για την διαμονή, διατροφή και μετακίνηση 
των καταρτιζόμενων. 

• Αποδόσεις ασφαλιστικών εισφορών. 

8.2.3. των άμεσων δαπανών 

• Τα τιμολόγια και τα δελτία αποστολής των αναλωσί¬ 
μων. 

• Οι αποδείξεις πληρωμής των άμεσων δαπανών των 
ενοικίων και τα μισθωτήρια συμβόλαια αυτών. 

• Οι αποδείξεις και τα δελτία αποστολής του ενοικιαζό¬ 
μενου εξοπλισμού, καθώς και τα μισθωτήρια συμβόλαια 
αυτού. 

• Αντίγραφα των τιμολογίων αγοράς εξοπλισμού και πί¬ 
νακας επιμερισμού της απόσβεσης αυτών που βαρύνει το 
πρόγραμμα. 

• Δαπάνες ημερίδας, δημοσιοποίησης κλπ. του προ¬ 
γράμματος 

• Δαπάνες αξιολόγησης του προγράμματος. 

8.2.4. του διοικητικού και βοηθητικού προσωπικού: 

• Αναλυτική κατάσταση αμοιβών του διοικητικού και 
βοηθητικού προσωπικού των ΚΕΚ με τις υπογραφές τους 
καθώς και αντίγραφα των ενταλμάτων ή/και αποδείξεων 
πληρωμής (που εκδίδονται για όλες τις πληρωμές) ή/και 


μισθοδοπκές καταστάσεις, που φέρουν την πρωτότυπη 
υπογραφή του δικαιούχου και συνοδεύονται απο αποδεί¬ 
ξεις είσπραξης όσων έχουν εκδόσει παρασταπκά προ¬ 
βλεπόμενα απο τον ΚΒΣ. 

• Για το Διοικητικό και Βοηθητικό Προσωπικό του ΟΤΕ, 
μηχανογραφημένες καταστάσεις μισθοδοσίας. 

• Λογαριασμοί ύδρευσης, θέρμανσης κλπ. 

• Τιμολόγια για την διαμονή, διατροφή και μετακίνηση 
του προσωπικού 

• Αποδείξεις πληρωμής για την συντήρηση των χώρων. 

8.3. Σε περίπτωση μη ύπαρξης των προβλεπομένων δι- 

καιολογηπκών και παραστατικών, οι ανωτέρω πληρωμές 
δεν θεωρούνται νομίμως καταβληθείσες. 

ΑΡΘΡΟ 9 

ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ ΚΟΣΤΟΥΣ 
ΤΟΥ ΠΡΟΓΡΑΜΜΑΤΟΣ 

1. Λόγω των ιδιαιτεροτήτων που παρουσιάζει η κατάρ- 
πση-εκπαίδευση των εργαζομένων στον ΟΤΕ, που οφεί¬ 
λονται στη ραγδαία εξέλιξη των τηλεπικοινωνιών διε¬ 
θνώς, στο μέγεθος και στη διασπορά της επιχείρησης, 
στον αριθμό των εργαζομένων, στην έκταση-πρωτοτυ- 
πία-πολυπλοκότητα των εκπαιδευτικών προγραμμάτων, 
και στις απαιτήσεις σε εξοπλισμό αλλά και εξειδικευμένο 
εκπαιδευτικό προσωπικό και εκπαιδευτικά πακέτα. 

Το μέσο ωριαίο κόστος ανά Μέτρο του Προγράμματος 
σε ετήσια βάση μπορεί να ανέρχεται έως τις 7.500 δρχ. 
ανά εκπαιδευόμενο. 

2. Οι ενέργειες κατάρτισης διαβαθμίζονται αναλόγως 
του επιπέδου των εκπαιδευτών, των καταρτιζομένων, της 
ύπαρξης πλέον κατάλληλου εξοπλισμού και σε συνάρτη¬ 
ση με το περιεχόμενο του προγράμματος και τα χρησιμο¬ 
ποιούμενα μέσα. 

3α. Σε περίπτωση μείωσης του αριθμού των καταρτιζό¬ 
μενων προ της έναρξης υλοποίησης ενημερώνεται η αρ¬ 
μόδια διεύθυνση ίου ΟΤΕ, η οποία αναπροσαρμόζει το 
εγκριθέν κόστος του προγράμματος στο ΚΕΚ. σύμφωνα 
με το εγκεκριμένο μέσο ωριαίο κόστος ανά καταρτιζόμε¬ 
νο. 

3β. Σε περίπτωση μείωσης του αριθμού των καταρτιζό¬ 
μενων κατά τη διάρκεια υλοποίησης περικόπτεται αναλο¬ 
γικά η αποζημίωση των καταρτιζόμενων και οι δαπάνες 
που είναι άμεσα συναρτωμένες με τον αριθμό των καταρ¬ 
τιζόμενων. 

ΑΡΘΡΟ 10 

ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ 

Α. ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ ΑΠΟ ΤΑ 

ΚΕΚ 

Α.1 1 Μετά την υπογραφή και, το αργότερο εντός 15 
ημερών από, την παραλαβή της εγκριτικής απόφασης. και 
πριν την έναρξη του προγράμματος το ΚΕΚ οφείλει να 
υποβάλει στην αρμόδια Διεύθυνση Εκπαίδευσης του ΟΤΕ 
τα παρακάτω δικαιολογηπκά: 

• Αναμορφωμένη πρόταση σύμφωνα με τα εγκριθέντα 
στην οποία περιλαμβάνει: 

• Τίτλο της ενέργειας 

• Ημερήσιο εκπαιδευτικό πρόγραμμα (ανα θεμαπκή 
ενότητα) στο οποίο αναγράφεται και ο αντίστοιχος εκπαι¬ 
δευτής με τον αναπληρωτή του. 

• Το ονοματεπώνυμο του επιστημονικού υπεύθυνου 
του προγράμματος με αντίστοιχο βιογραφικό σημείωμα, 

στο οποίο να περιγράφεται η επαγγελματική εμπειρία, το 
επιστημονικό επίπεδο και η εξειδίκευση του. 

♦ Αναλυτική κατάσταση εκπαιδευτών με πλήρη βιογρα- 
φικά σημειώματα για τους νέους εκπαιδευτές συνοδευό- 
μενα από υπεύθυνη δήλωση του Ν. 1599/86 ότι δέχονται 
να συμμετέχουν στο συγκεκριμένο πρόγραμμα. Η υπεύ¬ 
θυνη δήλωση ισχύει μέχρι τη λήξη του προγράμματος. 

♦ Τα εκπαιδευτικά και τεχνολογικά μέσα που θα χρησι¬ 
μοποιηθούν. 

♦ Κατασταση του διοικητικού και βοηθητικού προσωπι¬ 
κού το οποίο θα εμπλακεί στο πρόγραμμα. 

♦ Δομή και αναλυτική παρουσίαση του προϋπολογι¬ 
σμού. 

♦ Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για τη διαχείρι¬ 
ση της ενέργειας κατάρτισης {δ/νση, ίαχ, Α.Δ.Τ., δείγμα 
υπογραφής). 

♦ Υπεύθυνη δήλωση του Ν. 1599/86 περί αποδοχής των 
όρων της έγκρισης και όπ αναλαμβάνει την νομική δέσμευ¬ 
ση καλής εκτέλεσης του εγκεκριμένου προγράμματος. 

Α. 1.2. ΔΙΚΑΙΟΛΟΓΗΤΙΚΑ ΠΡΙΝ ΤΗΝ ΕΝΑΡΞΗ ΤΗΣ 
ΕΝΕΡΓΕΙΑΣ 

Το αργότερο 5 ημέρες πριν την έναρξη της ενέργειας, 
τα ΚΕΚ υποχρεουνται να υποβάλουν στην αρμόδια διεύ¬ 
θυνση του ΟΤΕ τα παρακάτω: 

♦ Βεβαίωση - δήλωση της έναρξης υλοποίησης του 
προγράμματος, στην οποία αναφέρεται και ο τόπος υλο¬ 
ποίησης του. 

♦ Αναλυτικό ωρολόγιο πρόγραμμα στο οποίο αναγρά¬ 
φεται και ο αντίστοιχος εκπαιδευτής με τον αναπληρωτή 
του. 

♦ Κατάσταση με το δείγμα υπογραφής των εκπαιδευ¬ 
τών και των καταρτιζόμενων. 

♦ Συμφωνητικό μεταξύ του φορέα του εξωτερικού (δια¬ 
κρατική συνεργασία) και του φορέα υλοποίησης του προ¬ 
γράμματος, Θεωρημένο απο την αρμόδια ΔΟΥ Στο συμ¬ 
φωνητικό πρέπει να αναφέρονται αναλυτικά οι υποχρεώ¬ 
σεις και των δύο συμβαλλόμενων. 

♦ Συμφωνητικό συνεργασίας με άλλη πιστοποιημένη 
σύμφωνα με την Υ.Α. 111232/12-12-98 δομή, στην περί¬ 
πτωση υλοποίησης ενεργειών εκτός των δικών του πιστο¬ 
ποιημένων υποδομών, θεωρημένο απο την αρμόδια ΔΟΥ. 

♦ Ασφαλιστική και φορολογική ενημερότητα 

♦ Πιστοποιητικά «Μή λύσεως» και «Μή πτώχευσης» της 
εταιρίας. 

Τα πρώτα δύο θα πρέπει να αποστέλλονται και στη Δι¬ 
εύθυνση Ελέγχου και Αξιολόγησης του Υπουργείου Ερ¬ 
γασίας και Κοινωνικών Ασφαλίσεων. 

Α.1.3 ΔΙΚΑΙΟΛΟΓΗΤΙΚΑ ΚΑΤΑ ΤΗΝ ΥΛΟΠΟΙΗΣΗ ΤΗΣ 
ΕΝΕΡΓΕΙΑΣ 

Κατά την υλοποίηση της ενέργειας και το αργότερο 
εντός 20 ημερών απο την συμπλήρωση κάθε ημερολογια¬ 
κού μήνα το ΚΕΚ υποχρεούται να υποβάλλει στην Διεύ¬ 
θυνση Εκπαίδευσης του ΟΤΕ: 

♦ Μηνιαίο Δελτίο Δαπανών όπως προκύπτουν αποδε¬ 
δειγμένα απο εξοφλημένα τιμολόγια ή ίσης λογιστικής 
αξίας έγγραφα και τα οποία το ΚΕΚ τηρεί στον οικονομι¬ 
κό φάκελο του προγράμματος. 

♦ Μηνιαίο Δελτίο παρακολούθησης του φυσικού αντι¬ 
κειμένου 

Α. 1.4. ΔΙΚΑΙΟΛΟΓΗΤΙΚΑ ΜΕΤΑ ΤΗ ΛΗΞΗ ΤΗΣ ΕΝΕΡΓΕΙ¬ 
ΑΣ 

Μετά την ολοκλήρωση του προγράμματος, οι Φορείς 


Υλοποίησης υποχρεουνται, το αργότερο εντός δύο μη¬ 
νών, να υποβάλουν στην αρμόδια Διεύθυνση εκπαίδευ¬ 
σης του ΟΤΕ: 

• Αίτηση αποπληρωμής του προγράμματος, η οποία 
περιλαμβάνει: 

- Οικονομικό απολογισμό με αναλυτική κατάσταση δα¬ 
πανών (αιτιολογία / είδος δαπάνης ανά κατηγορία /ποσό/ 
αριθμό και ημερομηνία έκδοσης παραστατικού / τρόπο 
επιμερισμού των δαπανών εφ'όσον υπάρχει). Ο πλήρης 
φάκελος του προγράμματος ο οποίος συνοδεύεται και με 
τα αντίστοιχα παραστατικά στοιχεία, τηρείται στην έδρα 
του Φορέα Υλοποίησης. 

• Αναλυτική έκθεση υλοποίησης των πραγματοποιηθέ- 
ντων προγραμμάτων κατάρτισης, 

Σε κάθε περίπτωση το σύνολο των πραγματοποιηθει- 
σών δαπανών ενός έτους πρέπει να δηλώνεται το αργό¬ 
τερο μέχρι τις 28 Φεβρουάριου του επόμενου έτους. 

Το πρόγραμμα ακυρώνεται, εφόσον από τον εσωτερικό 
έλεγχο των προσκομισθέντων δικαιολογητικών προκύ¬ 
πτει ότι αυτό δεν υλοποιείται σύμφωνα με τους όρους με 
τους οποίους εγκρίθηκε. 

Σε περίπτωση που διαπιστωθεί ότι στην κατάσταση δα¬ 
πανών έχουν συμπεριληφθεί μή επιλέξιμες δαπάνες, το 
αντίστοιχο ποσό περικόπτεται με απόφαση του αρμόδιου 
οργάνου του ΟΤΕ, η οποία κοινοποιείται στο Υπουργ. Ερ¬ 
γασίας και Κοινωνικών Ασφαλίσεων (Δ/νση Σχεδιασμού 
και Εφαρμογής προγραμμάτων ΕΚΤ, Δ/νση Ελέγχου και 
Αξιολόγησης). 

Σε περίπτωση μή τήρησης των προθεσμιών για την υπο¬ 
βολή των αιτήσεων αποπληρωμής το πρόγραμμα ακυρώ¬ 
νεται και αιτείται επιστροφή των μέχρι τότε εισπραχθει- 
σών προκαταβολών. 

Β. Σε περίπτωση κατάρτισης που πραγματοποιείται μέ¬ 
σω συμβάσεων προμηθειών ειδικού εξοπλισμού - συστη¬ 
μάτων, όποχ; περιγράφεται στο Άρθρο 3, παραγρ. 1.1 - 
πρέπει να έχουν προβλεφθεί και να τηρούνται τα ακόλου¬ 
θα: 

α) Για τους αναδόχους - προμηθευτές. 

• Αναφορά στην προκήρυξη και στη σύμβαση προμή¬ 
θειας του κόστους κατάρτισης, με αναλυτική κοστολόγη¬ 
ση ανά προβλεπόμενο πρόγραμμα. 

• Ξεχωριστό τιμολόγιο για την πληρωμή των υπηρε¬ 
σιών κατάρτισης, το οποίο θα συνοδεύεται με περιγραφή 
κοστολογούμενων ενεργειών που πραγματοποιήθηκαν, 

• Παρουσιολόγιο συμμετεχόντων. 

• Ο Φορέας Υλοποίησης οφείλει να τηρεί τα δικαιολο- 
γητικά που απορρέουν από το Νόμο και τις ανάγκες λει¬ 
τουργίας του. 

β) Για την αρμόδια Υπηρεσία του ΟΤΕ: 

• Δικαιολογητικά δαπανών που αποδεικνύουν τις λοι¬ 
πές επιλέξιμες δαπάνες. 

ΑΡΘΡΟ 11 

ΥΠΟΧΡΕΩΣΕΙΣ ΤΟΥ ΟΡΓΑΝΙΣΜΟΥ ΤΗΛΕΠΙΚΟΙΝΩΝΙΩΝ 
ΕΛΛΑΔΟΣ 

Η αρμόδια Υπηρεσία του ΟΤΕ υποβάλλει στη Γραμμα- 
τεία της Επιτροπής Παρακολούθησης του Προγράμμα¬ 
τος και στο Υπουργείο Εργασίας και Κοινωνικών Ασφαλί¬ 
σεων: 

1. Δήλωση δαπανών για την πληρωμή της Α’ προκατα¬ 
βολής. 

2. Μηνιαία Δελτία παρακολούθησης των πραγματοποι- 

ηθεισών δαπανών και του φυσικού αντικειμένου συνο- 
δευόμενα με τις αντίστοιχες εκθέσεις προόδου. 

3. Δήλωση δαπανών και αίτηση Β' προκαταβολής με την 
προϋπόθεση ότι έχει χρησιμοποιηθεί τουλάχιστον το ήμι- 
συ της Α' προκαταβολής. 

4. Αίτηση τελικής πληρωμής το αργότερο μέχρι 15/5 κά¬ 
θε έτους, η οποία συνοδεύεται από εμπεριστατωμένη 
ετήσια έκθεση υλοποίησης. 

5. Αποστολή αιτούμενων από το Υπουργείο Εργασίας 
και Κοινωνικών Ασφαλίσεων στοιχείων σχετικών με τα 
υλοποιηθέντα και υλοποιούμενα προγράμματα. 

ΑΡΘΡΟ 12 

ΥΠΟΧΡΕΩΣΕΙΣ ΔΙΑΧΕΙΡΙΣΤΡΙΑΣ ΑΡΧΗΣ ΤΟΥ Ε.Π. 
«ΤΗΛΕΠΙΚΟΙΝΩΝΙΕΣ» 

Η διαχειρίστρια αρχή του ΕΠ. ΤΗΛ. (Γενική Γραμματεία 
Επικοινωνιών) υπέχει την υποχρέωση να υποβάλλει στο 
Υπουργείο Εργασίας και Κοινωνικών Ασφαλίσεων {ως εκ 
του ρόλου του ως υπολόγου διαχειριστή των πόρων του 
ΕΚΤ): 

1. Αίτηση πιστοποίησης της εφαρμογής προκειμένου 
να δεσμευθούν από την Ε.Ε. οι πιστώσεις του επόμενου 
έτους και να εκταμιευθεί η Α' προκαταβολή του Ε.Π. «Τη¬ 
λεπικοινωνίες». 

2. Αίτηση πληρωμής της Β' προκαταβολής για την εκτα- 
μίευση από την Ε.Ε. του σχετικού ποσού υπό την προϋ¬ 
πόθεση ότι έχει χρησιμοποιηθεί τουλάχιστοντο ήμισυ της 
α' προκαταβολής. 

3. Αίτηση τελικής πληρωμής το αργότερο μέχρι 30.4 
κάθε έτους, η οποία συνοδεύεται από εμπεριστατωμένη 
ετήσια έκθεση υλοποίησης. 

4. Πρόταση τροποποίησης του προϋπολογισμού του 
Επιχειρησιακού Προγράμματος. 

Η μή τήρηση των παραπάνω υποχρεώσεων συνεπάγε¬ 
ται την αναστολή της χρηματοοικονομικής ροής του Επι¬ 
χειρησιακού Προγράμματος. 

ΑΡΘΡΟ 13 

ΟΡΟΙ ΧΡΗΜΑΤΟΔΟΤΗΣΗΣ 

1. Η συνδρομή του ΕΚΤ καταβάλλεται στο φορέα υλο¬ 
ποίησης (ΟΤΕ) σε τρεις δόσεις από το Υπουργείο Εργα¬ 
σίας και Κοινωνικών Ασφαλίσεων μετά από σχετικό έγ¬ 
γραφο του ΟΤΕ, με την προϋπόθεση ότι έχει καταβληθεί 
από τις αρμόδιες υπηρεσίες της Επιτροπής Ε.Ε., ως 
εξής: 

α) Η πρώτη δόση, ύψους 50%του συνόλου της εγκεκρι¬ 
μένης συνδρομής ΕΚΤ του προγράμματος κατάρτισης, 
καταβάλλεται μετά την έναρξη του προγράμματος. 

β) Η δεύτερη δόση, ύψους 30% του συνόλου της εγκε¬ 
κριμένης συνδρομής ΕΚΤ του προγράμματος κατάρτι¬ 
σης, καταβάλλεται μετά την απορρόφηση του 50% της α' 
δόσης, γεγονός που αποδεικνύεται από υποβληθέν στην 
αρμόδια αρχή δελτίο παρακολούθησης φυσικού και οικο¬ 
νομικού αντικειμένου του Προγράμματος. 

γ) Η τρίτη δόση, ύψους 20% του συνόλου της εγκεκρι¬ 
μένης συνδρομής ΕΚΤ του προγράμματος κατάρπσης, 
καταβάλλεται κατόπιν αίτησης του φορέα υλοποίησης 
μετά την ολοκλήρωση του προγράμματος. 

2. Απαραίτητη προϋπόθεση για την χρηματοδότηση 
από το ΕΚΤ είναι η εξασφάλιση της εθνικής συμμετοχής 
και η εγγραφή αυτής στο προϋπολογισμό του ΟΤΕ. 

3. Η χρηματοδότηση των ενεργειών κατάρτισης που 


πραγματοποιούνται μέσω συμβάσεων προμηθειών, γίνε¬ 
ται σύμφωνα με τους όρους της οικείας σύμβασης. 

4. Επιτρέπεται η εσωτερική ανακατανομή των στοιχείων 
του αναλυτικού προϋπολογισμού των εγκεκριμένων 
ενεργειών κατάρτισης έως ποσοστό 15% επί του συνολι¬ 
κού κόστους του προγράμματος, πλην της κατηγορίας 
Α.4 {«Λοιπές Έμμεσες Δαπάνες») του Άρθρου 7 της πα- 
ρούσης. 

ΑΡΘΡΟ 14 
ΕΛΕΓΧΟΣ 

1. Το Υπουργείο Εργασίας και Κοινωνικών Ασφαλίσεων, 
δια της αρμόδιας Δ/νσης Ελέγχου και Αξιολόγησης, διε¬ 
νεργεί ως θεσμοθετημένο όργανο, ελέγχους σε όλα τα 
Επιχειρησιακά Προγράμματα που χρηματοδοτούνται 
από το ΕΚΤ. Στους ελέγχους αυτούς δύνανται να παρί- 
στανται και οι αρμόδιοι για τη διαχείριση του Επιχειρη¬ 
σιακού Προγράμματος «Τηλεπικοινωνίες» υπάλληλοι του 
ΟΤΕ. Ωστόσο, στα πλαίσια της διαχείρισης του Ε.Π. «Τη¬ 
λεπικοινωνίες», ο ΟΤΕ δια του αρμόδιου οργάνου του 
υποχρεούται να ασκεί τον εσωτερικό έλεγχο για τις ενέρ¬ 
γειες που χρηματοδοτούνται απότο εν λόγω πρόγραμμα. 
Οι έλεγχοι αφορούν: 

α) Την τήρηση των Εθνικών και Κοινοτικών διατάξεων, 
β) Την επιλεξιμότητα των δαπανών και την αιτιολόγηση 
τους από την εγκριτική απόφαση προς τους Φορείς Υλο¬ 
ποίησης για την ανάληψη της δράσης τους μέχρι και την 
υποβολή εκ μέρους τους της τελικής αίτησης αποπληρω¬ 
μής των δαπανών τους. 

γ) Την ορθή υλοποίηση των ενεργειών και την διαπί¬ 
στωση του εάν αυτές είναι σύμφωνες με τις ισχύουσες 
ρυθμίσεις. 

δ) Την πρόληψη ή τη διαπίστωση τυχόν παραβάσεων και 
την επιβολή κυρώσεων. 

ε) Τον εντοπισμό των πιθανών ελλείψεων ή κινδύνων κα¬ 
τά την εκτέλεση των ενεργειών και τη λήψη διορθωτικών 
μέτρων για την αντιμετώπιση τους. 

στ) Την ανάκτηση τυχόν αχρεωστήτως καταβληθέντων 
κεφαλαίων, σύμφωνα με το αρθ. 102 του Ν. 2362/95 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α727.11.1995) μετά 
τη διαπίστωση σχετικής παράβασης και τις διατάξεις της 
Κ.Υ.Α. 2007892/461/27.5.98 (ΦΕΚ606Β716.6.98). 

2. Ο έλεγχος των χρηματοδοτούμενων από τον ΕΚΤ 
ενεργειών γίνεται δυνάμει των σχετικών Κοινοτικών και 
Εθνικών διατάξεων, όπως αυτές ισχύουν κάθε φορά, ιδι¬ 
αίτερα δε από τις ακόλουθες διατάξεις: 

Α. Από την Κοινοπκή Νομοθεσία; 

• Από τις διατάξεις των άρθρων 206 και 209 εδαφ. Β' 
της Συνθήκης Ε Ο Κ. 

• Από τον Καν. 4253/1988 (άρθρο 25παρ. 1 και 6) 

• Από τον Καν. 4255/1989 που αφορά το ΕΚΤ. 

• Από τον Καν. 2082/1993 άρθρο 23. 

• Από τον Καν. 1681/1994. 

• Από τον Καν. 2988/1995 του Συμβουλίου της Ευρω¬ 
παϊκής Ένωσης, που καθορίζει την έννοια της απάτης 
(ΙΙΟΟΙΑΡ). 

• Από τον Καν. 2185/1996 του Συμβουλίου της 11 Νο¬ 
εμβρίου 1996. 

• Από τον Καν. 2064/97 της Επιτροπής της 15ης Οκτω¬ 
βρίου 1997, που καθορίζει τις λεπτομερείς διατάξεις του 
Καν. 4253/88 σχετικά με τον δημοσιονομικό έλεγχο των 

δράσεων που συγχρηματοδοτούνται από τα Διαρθρωτι¬ 
κά Ταμεία και ο οποίος διενεργείται από τα Κράτη - Μέλη. 

Β. Από την Εθνική Νομοθεσία 

• Το άρθρο 18 παρ. 3 του Ν. 2224/94 (ΦΕΚ 112/Α7 

6.7.94) «Ρύθμιση θεμάτων Εργασίας και Οργάνωσης του 
Υπουργείου Εργασίας και των εποπτευόμενων από αυτό 
νομικών προσώπων και άλλες διατάξεις». 

• Την Υπουργική απόφαση 80156/7.7.94 (ΦΕΚ 
528/Β77.7.94) «Διαρθρώσεις των συνιστωμένων με το άρ¬ 
θρο 18 παρ. 3 του Ν. 2224/94 Δ/νσεων σε τμήματα και αρ¬ 
μοδιότητες αυτών». 

• Το άρθρο 6 παρ. 1 του Ν. 2187/1994 (Φ ΕΚ Α' 16/8.2.94) 
«Ρύθμιση θεμάτων σχετικών με τη σύνταξη και διαχείριση 
δανείωντου Ελληνικού Δημοσίου από το εσωτερικό και το 
εξωτερικό και άλλες διατάξεις». 

• Το Προεδρικό Διάταγμα 393/1994 (ΦΕΚ Α'219/ 

14.2.94) «Συγκρότηση, αρμοδιότητες και καθορισμός της 
λειτουργίας του Ειδικού Συντονιστικού Οργάνου Ελέγ¬ 
χου των Προγραμμάτων που χρηματοδοτούνται από την 
Ευρωπαϊκή Ένωση». 

3. Οι έλεγχοι είναι δειγματοληπτικοί και δύνανται να 
πραγματοποιούνται στους δικαιούχους φορείς σε όλα τα 
στάδια της υλοποίησης των ενεργειών και επί τρία (3) έτη 
μετά την τελευταία πληρωμή των δαπανών τους. 

Τα θεσμοθετημένα για την πραγματοποίηση των ανω¬ 
τέρω δειγματοληπτικών ελέγχων εθνικά όργανα, όπως η 
Δ/νση Ελέγχου & Αξιολόγησης του Υπουργείου Εργασίας 
και Κοινωνικών Ασφαλίσεων και το Ειδικό Συντονιστικό 
Οργανο Ελέγχου του Υπουργείου Οικονομικών προκει- 
μένου να πάρουν κατάλληλο δείγμα φορέων και ενεργει¬ 
ών που θα ελεγχθούν, λαμβάνουν υπόψη τους: τη μορφή 
δράσης του φορέα, τη δυναμικότητα του, το σύστημα 
εσωτερικού ελέγχου του και τις ενέργειες επαγγελματι¬ 
κής κατάρτισης που υλοποιεί. Τέλος, λαμβάνουν υπόψη 
τους τον αριθμό των ελέγχων που έχουν πραγματοποιη¬ 
θεί στο φορέα, τα αποτελέσματα αυτών και το χρονικό 
διάστημα που έχει μεσολαβήσει από τον τελευταίο έλεγ¬ 
χο- 

4. Ο έλεγχος κάθε ενέργειας συνίσταται στην εξέταση 
της ποιότητας της παρεχόμενης κατάρτισης, καθώς και 
στην ορθή και σύμφωνα με τις ισχύουσες κοινοτικές και 
εθνικές διατάξεις οικονομική διαχείριση της χρηματοδό¬ 
τησης της. 

Επίσης, ελέγχεται: 

α. Ο σεβασμός των στόχων του μέτρου του Επιχειρη¬ 
σιακού Προγράμματος στο οποίο έχει ενταχθεί η ενέρ¬ 
γεια. 

β. Η εναρμόνιση της ενέργειας με τους στόχους του 
Κοινοτικού Πλαισίου Στήριξης, καθώς και με τις διατάξεις 
των Κανονισμών των σχετικών με την αποστολή των Διαρ¬ 
θρωτικών Ταμείων. 

γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του Κοινοτικού και Εθνι¬ 
κού νομικού πλαισίου και αφορά ιδιαίτερα την δικαιολό- 
γηση και τη λογιστική καταγραφή των δαπανών, την τή¬ 
ρηση των φορολογικών νόμων και τη διαχείριση σύ μφωνα 
με τις αρχές της οικονομίας (της σχέσης κόστους - οφέ¬ 
λους) και της καλής δημοσιονομικής διαχείρισης. 

5. Οι έλεγχοι διενεργούνται είτε επί τόπου, είτε κατόπιν 
εγγράφου προσκλήσεως από τα αρμόδια όργανα ελέγ¬ 
χου με την προσκόμιση σ'αυτά όλων των παραστατικών 
στοιχείων του φορέα εντός των χρονικών ορίων που τίθε¬ 
νται από τα εν λόγω ελεγκτικά όργανα. 


Η μή έγκαιρη συμμόρφωση με τα ανωτέρω χρονικά όρια 
έχει ως συνέπεια την απόρριψη των δαπανών και την κα¬ 
θυστέρηση των χρηματοροών. 

Οι ελεγχόμενοι φορείς υποχρεούνται να παρέχουν 
στους αρμόδιους για τον έλεγχο υπαλλήλους όλα τα έγ¬ 
γραφα και λογιστικά βιβλία που απαιτούνται για τη διεξα¬ 
γωγή των ελέγχων. Οι αρμόδιοι για τον έλεγχο υπάλληλοι 
δύνανται να απαιτήσουν να τους παρασχεθούν αποσπά¬ 
σματα και αντίγραφα αυτών. 

6. Μετά την αποστολή του ελέγχου συντάσσεται έκθε¬ 
ση και αποτέλεσμα ελέγχου από τους Ελεγκτές-υπαλλή- 
λους που διενήργησαν τον έλεγχο. Το αποτέλεσμα ελέγ¬ 
χου κοινοποιείται προς την αρμόδια διαχειριστική αρχή, 
την Εθνική αρχή που καταβάλλει την Εθνική συγχρηματο- 
δότηση, τον ελεγχόμενο φορέα και οσάκις κρίνεται απα¬ 
ραίτητο και προς το ΕΚΕΠΙΣ.προκειμένου ναλάβουνγνώ- 
ση αυτού. 

Εφόσον από το διενεργηθέντα έλεγχο διαπιστώνονται 
μή επιλέξιμες δαπάνες, καθώς και αχρεωστήτως ή παρά¬ 
νομη καταβολή χρηματικών ποσών από χρηματοδοτή¬ 
σεις, στο φορέα υλοποίησης κοινοποιείται με το αποτέλε¬ 
σμα ελέγχου και αποτέλεσμα της Έκθεσης. 

Με το ίδιο έγγραφο καλείται ο Φορέας να λάβει γνώση 
της έκθεσης και να διατυπώσει επ’ αυτής εγγράφως και 
εντός προθεσμίας τριάντα (30) ημερών από της κοινοποι- 
ήσεως τις αντιρρήσεις του ή από την αποδοχή του. 

Η έκθεση ελέγχου μετά της δηλώσεως αποδοχής, συνι- 
στούν τον νόμιμο τίτλο βεβαιώσεως του χρέους και εφό¬ 
σον το σχετικό ποσό καταβληθεί εντός δύο (2) μηνών, ο 
Φορέας δεν υπόκειται σε οποιαδήποτε επιβάρυνση. 

Εάν η ανωτέρω προθεσμία περιέλθει άπρακτη ή οι 
αντιρρήσεις του ενδιαφερομένου κριθούν αβάσιμες, εκ- 
δίδεται πράξη καταλογισμού. 

Σε περίπτωση που οι αντιρρήσεις του ενδιαφερομένου 
κριθούν βάσιμες εν άλω, εκδίδεται σχετική πράξη με την 
έγκριση του αρμοδίου για την έκδοση της καταλογιστικής 
πράξης οργάνου, άλλως διατάσσεται η διεξαγωγή, σε 
όρια των αντιρρήσεων που κρίθηκαν βάσιμες, συμπλη¬ 
ρωματικού ελέγχου, ολοκληρωμένου εντός προθεσμίας 
τριάντα (30) ημερών. 

Μετά από αυτά, εκδίδεται πράξη καταλογισμού εφόσον 
συντρέχει περίπτωση. 

Οι έλεγχοι που διενεργούνται κατά τη φάση της υλο¬ 
ποίησης της ενέργειας, πραγματοποιούνται ανά πάσα 
στιγμή χωρίς προειδοποίηση του φορέα που υλοποιεί την 
ενέργεια. Αντίθετα οι έλεγχοι που πραγματοποιούνται με¬ 
τά τη φάση της υλοποίησης (διαχειρισπκοί έλεγχοι) διε- 
νεργούνται μετά από σχετική ενημέρωση του φορέα για 
τον έλεγχο. 

7. Όλα τα τιμολόγια και δελτία παροχής υπηρεσιών πρέ¬ 
πει να είναι πρωτότυπα ή αντίγραφα νομίμως επικυρωμέ¬ 
να. Δεν γίνονται δεκτά συγκεντρωτικά τιμολόγια, εφόσον 
αυτά δεν συνοδεύονται από αναλυτικά παραστατικά των 
επιμέρους δαπανών. 

8. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά το 
πρόγραμμα που υλοποιείται ή υλοποιήθηκε, σύμφωνα με 
τους όρους της παρούσας Υπουργικής Απόφασης πλην 
των περιπτώσεων επιμερισμού όπου στα αντίστοιχα πα¬ 
ραστατικά θα πρέπει επίσης να αναγράφονται οι τίτλοι 
των προγραμμάτων, στα οποία οι δαπάνες έχουν επιμερι- 
σθεί. 

9. Η τήρηση από τους φορείς των προαναφερόμενων 

στοιχείων καθώς και των διαδικασιών υλοποίησης των 
χρηματοδοτούμενων από το ΕΚΤ προγραμμάτων όπως 
αυτές απορρέουν από το νομικό πλαίσιο που τις διέπει εί¬ 
ναι υποχρεωτική. Η μή τήρηση ή η ελλιπής τήρηση αυτών, 
πέραν οποιοσδήποτε άλλης επίπτωσης, μπορεί να επιφέ¬ 
ρει ακόμα και την ακύρωση των προγραμμάτων, την επι¬ 
στροφή τυχόν εισπραχθέντων χρηματικών ποσών και τον 
αποκλεισμό του φορέα από μελλοντικές χρηματοδοτή¬ 
σεις του ΕΚΤ, για τα επόμενα 2 χρόνια. 

Οι παραπάνω κυρώσεις επιβάλλονται με σχετική πράξη 
της Δ/νσης Ελέγχου και Αξιολόγησης του Υπουργείου 
Εργασίας και Κοινωνικών Ασφαλίσεων, η οποία κοινοποι¬ 
είται στη Δ/νση Σχέδια σμού και Εφαρμογής Προγραμμά¬ 
των ΕΚΤ και στην αρμόδια Διεύθυνση του ΟΤΕ. 

10. Όλα τα δικαιολογητικά - παραστατικά των χρηματο¬ 
δοτούμενων από το ΕΚΤ προγραμμάτων πρέπει να τη¬ 
ρούνται στον τόπο υλοποίησης κατά τη διάρκεια της κα¬ 
τάρτισης και μετά το πέρας αυτής στην έδρα του Φορέα 
Υλοποίησης επί τριετία μετά την τελευταία πληρωμή κά¬ 
θε προγράμματος (παρ. 3 αρθρ. 23 του καν. 2082/93 της 
Ε.Ε.). 

11, Στοιχεία και παραστατικά των οποίων η τήρηση είναι 
υποχρεωτική μέχρι την ημερομηνία του ελέγχου και τα 
οποία με υπαιτιότητα του Φορέα δεν επιδείχθηκαν κατά 
τη διενέργεια του ελέγχου, δεν μπορούν να γίνουν δεκτά 
κατά την εξέταση των αναρρήσεων του Φορέα. 

ΑΡΘΡΟ 15 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ - ΕΓΚΡΙΣΗΣ 
ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΣΕ ΔΙΚΑΙΟΥΧΟΥΣ 
ΦΟΡΕΙΣ 

Στην περίπτωση που σύμφωνα με το Άρθρο 3 παραγρ. 
Α.2.1 προκύπτει η ανάγκη υλοποίησης συγκεκριμένων εκ¬ 
παιδευτικών αναγκών του προσωπικού του ΟΤΕ από εξω¬ 
τερικούς πιστοποιημένους φορείς αναγνωρισμένης εκ¬ 
παιδευτικής εμπειρίας και ποιότητας, (ΚΕΚ) η αξιολογητι- 
κή διαδικασία των υποβληθείσων στα πλαίσια της 
σχετικής προκήρυξης προτάσεων εμπεριέχει δύο φά¬ 
σεις: 

ΆΦΑΣΗ 

1. Στην Α' Φάση γίνεται έλεγχος πληρότητας των στοι¬ 
χείων της πρότασης και τήρησης των όρων προκήρυξης. 
Ο έλεγχος αυτός βασίζεται στο έντυπο ελέγχου πληρό¬ 
τητας με αποτέλεσμα η υποβληθείσα ενέργεια να προω¬ 
θείται προς αξιολόγηση στην επόμενη φάση ή να απορρί¬ 
πτεται. 

2. Και στις δύο περιπτώσεις το αποτέλεσμα πρέπει να 
τεκμηριώνεται από τις παρατηρήσεις και την αιτιολόγηση 
του ασκούντος τον έλεγχο. 

3. Ο έλεγχος της Α' Φάσης διενεργείται από υπαλλή¬ 
λους της αρμόδιας Υπηρεσίας του ΟΤΕ. Οι ελέγχοντες 
συμπληρώνουν ΕΝΤΥΠΟ ΕΛΕΓΧΟΥ ΠΛΗΡΟΤΗΤΑΣ ΤΗΣ 
ΠΡΟΤΑΣΗΣ. 

Οι προτάσεις που μετά τον έλεγχο χαρακτηρίζονται ως 
ΠΛΗΡΕΙΣ προωθούνται στη δεύτερη φάση, αφού επισυ- 
ναφθεί το έντυπο Ελέγχου Πληρότητας. 

Μια πρόταση χαρακτηρίζεται ως ΕΛΛΕΙΠΗΣ στην περί¬ 
πτωση που κάποιο από τα τυπικά στοιχεία ή δικαιολογητι- 
κά δεν έχει επισυναφθεί στο φάκελο που υποβλήθηκε. Οι 
προτάσεις που θα χαρακτηριστούν ως ΕΛΛΕΙΠΕΙΣ κατα¬ 
γράφονται από τους υπαλλήλους που διενεργούν τον 
έλεγχο πληρότητας, σε ειδικό κατάλογο που περιέχεται ο 


αριθμός πρωτοκόλλου, η επωνυμία του αιτούντος φορέα 
και οι διαπιστωθείσες ελλείψεις. 

Β' ΦΑΣΗ ΑΞΙΟΛΟΓΗΣΗΣ 

1. Η αξιολόγηση της κάθε πρότασης κατά τη δεύτερη 
φάση θα γίνεται απο ειδική 3μελή Γνωμοδοτική Επιτροπή, 
η οποία θα ορίζεται με απόφαση του αρμόδιου οργάνου 
του Ο.Τ.Ε. και θα απαρίίζεται απο: 

Ενα (1) ανώτερο στέλεχος του Φορέα Διαχείρισης, ως 
Πρόεδρο, με τον αναπληρωτή του. 

Εναν (1) εκπρόσωπο του Υπουργείου Εργασίας και Κοι¬ 
νωνικών Ασφαλίσεων, ως μέλος με τον αναπληρωτή του. 

Εναν (1) αξιολογητή απο το Ενιαίο Μητρώο Αξιολογη- 
τών, ως μέλος, με τον αναπληρωτή του. 

Κατά τη φάση αυτή, η ενέργεια αξιολογείται απο ειδική 
γνωμοδοτική επιτροπή βάσει δύο ενοτήτων κριτηρίων 
που αφορούν: 

α. Τη δομή και το επιστημονικό περιεχόμενο της πρότα¬ 
σης 

β. Τη μεθοδολογία και τις διαδικασίες εφαρμογής. 
ΕΝΟΤΗΤΑ Α 

Τα κριτήρια αξιολόγησης της δομής και του περιεχομέ¬ 
νου της πρότασης είναι: 

• Η πληρότητα της περιγραφής του αναλυτικού περιε¬ 
χομένου του προγράμματος. 

• Η επαγγελματική εμπειρία, το επιστημονικό επίπεδο 
και η εξειδίκευση του επιστημονικού υπευθύνου του προ¬ 
γράμματος στο αντικείμενο κατάρτισης. 

• Η επαγγελματική εμπειρία, το επιστημονικό επίπεδο 
και η εξειδίκευση των εκπαιδευτών, όπως αυτά προκύ¬ 
πτουν από τα βιογραφικά σημειώματα σε συνδυασμό με 
τα θεματικά αντικείμενα που αναπτύσσονται στο πρό- 
γραμμα. 

• Η καινοτομία που τυχόν προτείνεται εφ’ όσον αυτή αυ¬ 
ξάνει την αποτελεσματικότητα του προγράμματος. 

ΕΝΟΤΗΤΑ Β 

Τα κριτήρια αξιολόγησης της μεθοδολογίας και των 
διαδικασιών εφαρμογής είναι: 

• Η καταλληλότητα και η ποιότητα της επιστημονικής 
μεθοδολογίας και των διαδικασιών υλοποίησης του προ¬ 
γράμματος. 

• Η επάρκεια μέσων (εξοπλισμού και υποδομής) που θα 
χρησιμοποιηθούν. 

Τελική βαθμολογία 

Η βαθ μολογία των προτάσεων από τα μέλη της Γνωμο- 
δοτικής Επιτροπής γίνεται στο έντυπο Αξιολόγησης με 
βάση τις παρακάτω 3 ενότητες κριτηρίων και τους αντί¬ 
στοιχους συντελεστές βαρύτητας. Η βαθμολόγηση των 
προαναφερόμενων ενοτήτων εκφράζεται σε κλίμακα από 
1-10 και με έκθεση αιτιολογείται η κρίση των μελών στα 
θετικά σημεία και τις αδυναμίες της πρότασης. 

Α: Βαθμολογία ΚΕΚ (10%). 

Β: Βαθμολογία Δομής και Επιστημονικού Περιεχομένου 
της πρότασης (45%) 

Γ: Βαθμολογία Μεθοδολογίας και Διαδικασίας Εφαρ¬ 
μογής (45%). 

Το κάθε μέλος βαθμολογεί με βάση τον ακόλουθο τύπο: 
Τί - Αί(0,10) + Βί(0,45) + Π(0,45) 

Ο παραπάνω τύπος προσαρμόζεται σε Τ1, Α1, Β1, Γ1, 
σε Τ2, Α2, Β2, Γ2, και Τ3, Α3, Β3, Γ3, για κάθε μέλος της 
Γνωμοδοτικής Επιτροπής. Κάθε πρόταση λαμβάνει τον 
τελικό βαθμό ΤΙ βάσει του παρακάτω τύπου: 

ΤΙ = Α(0,10) + Β(0,45) + Γ(0,45), όπου 
Α= Μέσος όρος των Α1, Α2, Α3 

Β= Μέαος όρος των Β1,82, Β3 

Γ = Μέσος όρος των Γ1, Γ2, Γ3 

Καταρτίζονται πίνακες στους οποίους απεικονίζεται ο 
βαθμός ΤΙ κάθε πρότασης. 

Η πρόταση χαρακτηρίζεται: 

Α. ΠΟΛΥ ΚΑΛΗ, εφόσον έλαβε ΤΙ βαθμό: 8-10 

Β. ΚΑΛΗ, εφόσον έλαβε ΤΙ βαθμό: 5 - 7,999 

Γ. ΑΝΕΠΑΡΚΗΣ, εφόσον έλαβε Τί βαθμό: 1 - 4,999 

1. Τα πρόσωπα που ορίζονται μέλη των Γνωμοδοτικών 
Επιτροπών δεν επιτρέπεται να έχουν ουδεμία εμφανή ή 
αφανή οικονομική σχέση και εν γένει συνεργασία οποιοσ¬ 
δήποτε μορφής με τους υποψήφιους αναδόχους (ΚΕΚ). 
Επίσης, δεν επιτρέπεται να έχουν συγγενικό δεσμό μέχρι 
και 3ου βαθμού συγγένειας με τους μετόχους ή και τους 
νόμιμους εκπροσώπους των προτεινόμενων φορέων. Σε 
περίπτωση που συντρέχει οποιοδήποτε από τα προανα- 
φερόμενα κωλύματα το μέλος της Γνωμοδοτικής Επιτρο¬ 
πής οφείλει να ζητήσει την εξαίρεσή του. Προς το σκοπό 
αυτό, μέλη των Γνωμοδοτικών Επιτροπών μετά τον ορι¬ 
σμό τους υποβάλουν σχετική υπεύθυνη δήλωση του Ν. 
1599/86. 

2. Η Γνωμοδοτική Επιτροπή συνεδριάζει σε πλήρη σύν¬ 
θεση μετά από πρόσκληση του Προέδρου της. 

3. Κάθε πρόταση παρουσιάζεται στη Γνωμοδοτική Επι¬ 
τροπή από τον Πρόεδρό της, ο οποίος και την εισηγείται. 
Ακολουθεί συζήτηση με σκοπό τη διαμόρφωση άποψης. 
Στη συνέχεια κάθε Μέλος της Γνωμοδοτικής Επιτροπής 
βαθμολογεί την κάθε πρόταση για κάθε ενότητα κριτη¬ 
ρίων. με βαθμό 1 έως 10, σε ειδικό έντυπο, το οποίο υπο¬ 
γράφει και παραδίδει στον Πρόεδρο της Γ νωμοδοτικής 
Επιτροπής. 

Οι προτάσεις που χαρακτηρίζονται ως ΑΝΕΠΑΡΚΕΙΣ 
απορρίπτονται, ενώ οι προτάσεις που χαρακτηρίζονται 
ως ΠΟΛΥ ΚΑΛΕΣ ή ΚΑΛΕΣ κατατάσσονται ανάλογα με τη 
βαθμολογία τους και προωθούνται στο αρμόδιο Οργανο 
του ΟΤΕ. 

4. Η Γνωμοδοτική Επιτροπή μπορεί επίσης να διατυπώ¬ 
σει συγκεκριμένες υποδείξεις τροποποιήσεων για το αντι¬ 
κείμενο, τη σύνθεση των ομάδων εκπαιδευτών ή για άλλα 


στοιχεία της πρότασης για τα οποία θεωρεί ότι χρειάζο¬ 
νται βελτίωση. Οι παρατηρήσεις αυτές καταγράφονται 
στο Ειδικό Έντυπο Βαθμολογίας. Η Γνωμοδοτική Επιτρο¬ 
πή ερευνά επίσης το ύψος και την ανάλυση του προϋπο¬ 
λογισμού και μπορεί να προτείνει, όπου κριθεί αναγκαίο, 
συγκεκριμένες περικοπές σύμφωνα με το ισχύον Σύστη¬ 
μα Διαχείρισης. 

5. Μετά την τελική βαθμολόγηση των προτάσεων η Γνω¬ 
μοδοτική Επιτροπή συντάσσει πρακτικό του έργου της, 
το οποίο και εισηγείται προς το αρμόδιο όργανο του ΟΤΕ. 

6. Στην περίπτωση που ο αριθμός των προωθηθέντων 
στην Β' φάση Αξιολόγησης προτάσεων είναι μεγάλος, δύ- 
ναται να οριστούν με Απόφαση του αρμοδίου οργάνου 
του ΟΤΕ περισσότερες της μίας Γνωμοδοτικές Επιτρο¬ 
πές. 

Ο ΟΤΕ, δια του αρμοδίου οργάνου του, αποφασίζει για 
την τελική έγκριση των προγραμμάτων λαμβάνοντας 
υπόψη τα καταρτισθέντα από τις Γνωμοδοτικές Επιτρο¬ 
πές πρακτικά, καθώς και το ύψος των διαθέσιμων πόρων. 

ΑΡΘΡΟ 16 
ΤΕΛΙΚΕΣ ΔΙΑΤΑΞΕΙΣ 

1. Τα αναφερόμενα στην παρούσα έντυπα, εκδίδονται 
από το Υπ. Μεταφορών σε συνεργασία με το Υπ. Εργα¬ 
σίας και Κ.Α. 

2. Οι αναφερόμενες στην παρούσα Υπουργική Απόφα¬ 
ση προθεσμίες αφορούν ημερολογιακές ημέρες, εκτός 
εάν ρητά ορίζεται διαφορετικά. 

3. Η παρούσα Υπουργική Απόφαση ισχύει από την δη¬ 
μοσίευσή της στην Εφημερίδα της Κυβερνήσεως σε όλη 
τη διάρκεια εφαρμογής του Ε.Π. «Τηλεπικοινωνίες». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 17 Ιουνίου 1999 

οι υπουργοί 

